title: Mikrotubulus

text: Mikrotubuluksilla on useita merkittäviä tehtäviä. Mitoosissa ja meioosissa kromosomit jaetaan tytärsoluihin mikrotubulusten ja niihin liittyvien moottoriproteiinien avulla. Nillä on tärkeä tehtävä myös solunjakautumisessa. Mikrotubulusten ja niihin liittyvien moottoriproteiinien muita tehtäviä soluissa ovat muun muassa kalvorakkuloiden kuljetus solulimakalvoston ja Golgin laitteen välillä sekä Golgin laitteen jälleenmuodostus solun jakautumisen jälkeen. Lisäksi mikrotubulukset osallistuvat sentriolien ja värekarvojen muodostukseen. Värekarvan liikkeet perustuvat mikrotubulusten liukumiseen toisiinsa nähden eri puolilla värekarvaa.


title: Mikrotubulus

text: Hermosolujen viejähaarakkeiden kasvaessa niiden tukirangan mikrotubulusten rakentumista edistävät ja niiden toimintaa suojaavat tau-proteiinit.


title: INMARSAT

text: Inmarsat PLC () on englantilainen satelliittitietoliikenneyhtiö.


title: INMARSAT

text: Inmarsat perustettiin valtioiden välisenä organisaationa vuonna 1979. Euroopan avaruusjärjestö suunnitteli, rahoitti ja toteutti sen ensimmäiset satelliitit. Se muutettiin pörssiyhtiöksi 2000-luvun alussa ja sen osakkeet ovat myynnissä Lontoon pörssissä. Inmarsat operoi yhtätoista tietoliikennesatelliittia.


title: INMARSAT

text: Toukokuun 2009 (?) puolivälissä sen S-kaistan EuropaSat-järjestelmä voitti Euroopan Unionin kilvan Euroopan mobiilin satelliittitietoliikenteen operaattorista.


title: INMARSAT

text: Syyskesällä 2010 eurooppalainen Inmarsat alkoi neuvotella 500 miljoonan dollarin tuesta Yhdysvaltain Export-Import Bank of the United Statesin kanssa tilatakseen Yhdysvalloista Boeingilta kolme tietoliikennesatelliittia Global Xpress tietoliikennekonstellaatiotaan varten. Saman alan yhdysvaltalainen Iridium sai ranskalaiselta vientirahoittajalta miljardiluokan (euroissa) tuen Ranskassa tehtäviin tietoliikennesatelliitteihin aiemmin kesällä 2010.


title: INMARSAT

text: Maaliskuun lopussa 2011 Inmarsat osti norjalaisen laivojen pieniä satelliittivastaanotto- ja lähetysantenneja (VAT) valmistavan Ship Equip -yrityksen 160 miljoonan dollarin hintaan, mikä vastaa norjalaisyrityksen kolmen vuoden tulosta. Osa summasta on Ship Equipin velkoja, jotke siirtyvät uudelle omistajalle.


title: Mogotojevo

text: Mogotojevo () on Sahan tasavallan suurin järvi maan koillisoassa Allaiahin uluusissa lähellä Indigirkajoen suuta. Järven pinta-ala on 323 km², sen pituus 34 km ja leveys 15 km. Järvi on yhteydessä Itä-Siperian mereen lyhyen kanaalin kautta, ja sen vesi on suolaista. Järvi on jäässä syyskuun loppupuolelta kesäkuulle. Kalastoon kuuluvat muiden muassa omulsiika ja nelma.


title: Sotkajärvi (Pudasjärvi)

text: Sotkajärvi on järvi Iijoen eteläpuolella Pudasjärven kaupungissa Pohjois-Pohjanmaalla. Järvi sijaitsee noin neljä kilometriä etelään Hirvaskosken kylästä ja noin 20 kilometriä itään Pudasjärven kuntakeskuksesta Kurenalta. Järvi on mukana valtakunnallisessa lintuvesien suojeluohjelmassa.


title: Sotkajärvi (Pudasjärvi)

text: Sotkajärvi on yksi Iijoen sivuhaaran järvilaajentumista, ja se sijaitsee noin kaksi kilometriä Jongunjärvenä tunnetun järvilaajentuman itäpuolella. Iijoen pääuoma virtaa järven pohjoissivulla. Jokiuoman erottaa järvestä Siiransaari-niminen suosaareke. Hirvasjoki ja Iijoki yhtyvät järven koillispuolella, ja yhtymäkohdasta laskee Sotkajärveen Pöllänjoki-niminen lyhyt sivuhaara. Pöllänjoki muodostaa järvelle laajan suistoalueen, joka jakaa järvialtaan kolmeen osaan: Laaranlahteen, Kokkoperään ja Puirovanlahteen. Järvi laskee vetensä luoteiskulmasta suoraan Iijoen pääuoman.


title: Sotkajärvi (Pudasjärvi)

text: Sotkajärvi on matala järvi, jossa on runsaasti vesikasvillisuutta. Järven saarissa on myös tulvaniittyjä. Järvi on merkittävä kahlaajalintujen levähdysalue, ja siellä pesii noin 30 eri kahlaajalajia.


title: Sotkajärvi (Pudasjärvi)

text: Järven rannalla on myös vuonna 1996 rakennettu lintutorni.


title: Giulio Leoni

text: Giulio Leoni (s. 12. elokuuta 1951) on italialainen, tarkemmin roomalainen professori, akateemikko ja historiantutkija. Professori Leoni tunnetaan historiallisista romaaneistaan, jotka ovat saavuttaneet suosiota niin Italiassa kuin muuallakin maailmassa. Vuonna 2006 häneltä suomennettiin ensimmäinen teos, Dante-mysteeri -sarjaan kuuluva Mosaiikkimurha. Kirjan julkaisi Otava, joka ilmeisesti suunnittelee myös muiden sarjan osien suomentamista. Kirjasarjan päähenkilönä on runoilija Dante Alighieri 1300-luvun Italiassa ja Firenzessä.


title: Giulio Leoni

text: Leoni tunnetaan myös kirjailijanimellä J. P. Rylan.


title: Bard Jousimies

text: Bard (tunnetaan myös nimillä Jousimies Bard, Bard Jousimies ja Kuningas Bard) on fiktiivinen hahmo J. R. R. Tolkienin maailmassa Keski-Maa. Bard syntyi, kasvoi ja eli järvikaupunki Esgarothissa. Hän oli Girionin, Laakson kaupungin viimeisen kuninkaan jälkeläinen suoraan alenevassa polvessa. Girion kuoli Smaugin hyökättyä Laakson kaupunkiin sekä kääpiöiden Ereboriin. Bard oli yksi kaikkein taitavimmista ihmisten jousimiehistä ja tuli kuuluisaksi surmattuaan lohikäärme Smaug Kultaisen.


title: Bard Jousimies

text: Smaugin hyökättyä Esgarothiin Bardin onnistui tappaa Smaug mustalla nuolella. Osaltaan tähän vaikutti hänen Vanhalta Rastaalta saamansa vihje, jonka mukaan Smaugilla oli suojaamaton kohta kehossaan.


title: Bard Jousimies

text: Bard sai yhden neljästoistaosan lohikäärmeen aartesta, jonka hän aikoi käyttää Laakson kaupungin jälleenrakentamiseen, mutta nämä rahat varastettiin Bardilta. Kaupungin jälleenrakentamisen jälkeen Bardista tuli Laakson kaupungin ensimmäinen kuningas. Häntä seurasivat tässä tehtävässä poikansa Bain, pojanpoikansa Brand ja pojanpojanpoikansa Bard II. Bardia kutsuttiin nimillä Bard Jousimies ja Bard Lohikäärmeenampuja.


title: Bard Jousimies

text: Bardia näyttelee elokuvissa walesilainen Luke Evans. Bardilla on Bainin lisäksi kaksi muutakin lasta, tyttäret Sigrid ja Tilda. Bard kuvaillaan kirjaversionsa tavoin synkistelijäksi, mutta hänen lapsensa (varsinkin Bain) ihailevat häntä suuresti.


title: Bard Jousimies

text: Elokuvassa "Hobitti – Smaugin autioittama maa" Bard oli kirjasta poiketen ammatiltaan lautturi ja ensimmäinen Esgarothin asukas, joka otti Thorinin vastaan, vaikka joutuikin auttamaan nämä kaupunkiin salaa. Kun Thorin paljasti itsensä Thrórin pojanpojaksi, ihmiset Bardia lukuun ottamatta riemuitsivat Thorinin retkikunnan saapumisesta. Bard piti Thorinia yhtä anheena kuin tämän isoisää syyttäen Thrória myös siitä, kun Smaug tuhosi Laakson kaupungin. Esgarothin Isäntä kuitenkin vieritti syyn Bardin esi-isän, Girionin, niskoille, koska tämä epäonnistui aikoinaan lohikäärmeen surmaamisessa. Isäntä alkoi myös pelätä Bardin suunnittelevan kapinaa häntä vastaan, joten hän määräsi Bardin pidätettäväksi.


title: Karri Hietamäki

text: Karri Hietamäki (s. 20. syyskuuta 1969 Isokyrö) on suomalainen entinen maastohiihtäjä.


title: Karri Hietamäki

text: Hietamäki voitti hopeaa 4×10 km viestissä vuoden 1995 hiihdon maailmanmestaruuskilpailuissa Kanadan Thunder Bayssä. Samoissa kilpailuissa hän sijoittui 14. perinteisen tyylin 30 km kilpailussa, joka on hänen paras henkilökohtainen sijoituksensa arvokilpailuissa. Hietamäen paras henkilökohtainen sijoitus oympialaisissa on Salt Lake Citystä vuodelta 2002. Tuolloin hän sijoittui perinteisen hiihtotavan 50 km kilpailussa sijalle 31.


title: Karri Hietamäki

text: Maailmancupissa Hietamäki kilpaili 67 kertaa ja hänen parhaat sijoituksensa ovat kymmenes sija Ramsaussa 1992 ja Nove Mestossa 1999. SM-kisoista Hietamäellä on yksi henkilökohtainen kulta, 30 kilometrin perinteisen kilpailusta vuodelta 2003.


title: Karri Hietamäki

text: Hietamäen puoliso on naisten hiihtomaajoukkueessa esiintynyt Elina Hietamäki. Heillä on viisi lasta.


title: Etikkahappoanhydridi

text: Etikkahappoanhydridi on orgaaninen yhdiste (etikkahapon anhydridi), joka on huoneenlämmössä (20 °C) olomuodoltaan väritöntä, herkkäliikkeistä ja pistävänhajuista nestettä. Sen kemiallinen kaava on CHO ja rakennekaava on (CHCO)O. Etikkahappoanhydridistä käytetään myös nimityksiä "asetanhydridi", "etikka-anhydridi" ja "asetyylioksidi".


title: Etikkahappoanhydridi

text:
Etikkahappoanhydridin moolimassa on 102,1 g/mol, sulamispiste - 73 °C, kiehumispiste 139 °C, suhteellinen tiheys 1,08 g/cm (vesi = 1,0 g/cm), hajukynnys 0,1 - 0,4 ppm (0,4 - 1,7 mg/m, leimahduspiste 49 °C c.c., itsesyttymislämpötila 316 °C ja CAS-numero 108-24-7.
Etikkahappoanhydridi voi palaa, mutta se ei syty helposti. Sen palamistuotteita ovat hiilidioksidi, hiilimonoksidi ja etikkahappo.


title: Etikkahappoanhydridi

text: Etikkahappoanhydridi reagoi nopeasti kuuman veden kanssa, jolloin muodostuu etikkahappoa.


title: Etikkahappoanhydridi

text: Etikkahappoanhydridiä käytetään asetaattiestereiden kuten selluloosa-asetaatin valmistukseen ja lääkeraaka-aineiden kuten asetyylisalisyylihapon eli aspiriinin valmistuksessa sekä synteettisten kuitujen, muovien, räjähdysaineiden ja hajuvesien valmistukseen. Lisäksi etikkahappoanhydridiä käytetään tärkkelyksen modifiointiin ja laboratorioreagenssina.


title: Epäjumalten hämärä

text: Epäjumalten hämärä: eli miten vasaralla filosofoidaan () on Friedrich Nietzschen kuuluisimpia teoksia. Se on kirjoitettu vuonna 1888 ja julkaistu vuonna 1889. Teos on yhteenveto Nietzschen myöhemmästä filosofiasta. Siinä hän käsittelee erityisesti kristinuskoa, ihmistä ja moraalin suhdetta näihin kumpaankin sekä itse elämään. Nimessä mainitut "epäjumalat" ovat vanhoja arvoja ja arvostettuja filosofeja, jotka Nietzsche altistaa tuhoisalle kritiikille. Teosta pidetään Nietzschen kiihkeimmän luomiskauden huipentumana ja siinä hän esitteleekin nykyään tunnetuimpia ajatuksiaan, kuten "kristillinen moraali luonnonvastaisuutena".


title: Store Blåmann

text: Store Blåmann () on vuori Kvaløyan saarella Tromssan kunnassa Pohjois-Norjassa. Se on Kvaløyan saaren korkein vuori ja sen huippu kohoaa 1 044 metriin merenpinnan yläpuolelle.


title: Store Blåmann

text: Vuori on suosittu kiipeilykohde, sillä sen rinteitä voi nousta ilman kiipeilyvarusteita. Rinteen yläosa on vaativampi kiivetä sen jyrkkyyden vuoksi.


title: Half and Half

text: Half and Half (Parlophone 777-7944541) on Topi Sorsakosken & Agentsin albumi vuodelta 1990. Levyn A-puoli sisältää laulua ja B-puoli Agentsin rautalankaa. "Half and Half" myi kultaa (31 000 kpl). Topi ja Agentsin tiet erkanivat levyn jälkeen, mutta 17 vuotta myöhemmin 2007 palasivat taas studioon.


title: Half and Half

text: Kaikki kappaleet sovittanut Esa Pulliainen, ellei toisin mainittu.


title: Dundee United FC

text: Dundee United Football Club on skotlantilainen jalkapalloseura Dundeesta, se pelaa Skotlannin korkeimmalla sarjatasolla Skotlannin valioliigassa. Se perustettiin alun perin nimellä Dundee Hibernian vuonna 1909, nykyinen nimi otettiin käyttöön 1923. Seura on voittanut Skotlannin mestaruuden yhden kerran, vuonna 1983. Unitedilla on kolme lempinimeä: The Terrors, The Tangerines ja The Arabs.


title: Dundee United FC

text: Dundee Unitedin perustivat vuonna 1909 irlantilaiset maahanmuuttajat. Uuden seuran nimeksi tuli Dundee Hibernian, ja seuran väreiksi valittiin Irlannin värit vihreä ja valkoinen. Seuran perustajat ottivat pelikentäkseen Clepington Parkin kentän ja muuttivat sen nimeksi Tannadice Park, joka tunnetaan yhä Dundee Unitedin kotikenttänä. Samana vuonna 18. elokuuta pelattiin seuran ensimmäinen ottelu, joka oli ystävyysottelu Hiberniania vastaan, ottelu päättyi 1–1. Seura ei päässyt Skotlannin liigaan vielä vuonna 1909, joten se pelasi kauden 1909–1910 Skotlannin Northern Leaguessa. Seuraavaksi kaudeksi 1910–1911 Dundee Hibernian hyväksyttiin Skotlannin kaksiportaisen liigan toiseksi korkeimmalle sarjatasolle. Ensimmäisenä kautenaan se sijoittui kymmenenneksi 12 joukkueen sarjassa.


title: Dundee United FC

text: Seuraavina kausina Dundee Hibernianin sarjasijoitukset paranivat ja seura vakiinnutti paikkansa Skotlannin toiseksi korkeimmalla sarjatasolla. Ensimmäinen maailmansota sotki Skotlannin jalkapallosarjat, ja vuosina 1915–1921 Skotlannin liigaa ei pelattu. Kaudeksi 1923–1924 seura päätti vaihtaa nimeään, etteivät Dundee Hibernianin ja Edinburghin Hibernian sekoittuisi. Hibernian-nimen poispudottaminen seuran nimen muuttaminen Dundeeksi ei käynyt, sillä paikallisvastustaja Dundee FC vastusti tätä muutosta, jotta seurat eivät menisi sekaisin. Niinpä seuran nimeksi tuli Dundee United, samalla seuran värit muuttuivat mustavalkoisiksi.


title: Dundee United FC

text: Kaudella 1924–1925 Dundee United voitti Skotlannin toiseksi korkeimman sarjatason ja nousi ensimmäistä kertaa historiassaan maan korkeimmalle sarjatasolla. Seura ei kuitenkaan pystynyt vakiinnuttamaan paikkaansa pääsarjassa ja putosi kahden pääsarjakauden jälkeen takaisin toiseksi korkeimmalle sarjatasolle. Seura onnistui nousemaan takaisin pääsarjaan voitettuaan kauden 1931 jälkeen, mutta pääsarjavisiitti kesti toisella yrittämällä vain yhden kauden. 1930-luvun Suuren laman aikana seura joutui pahoihin talousvaikeuksiin useiden muiden seurojen tapaan. Dundee United lähes katosi maan jalkapallokartalta, mutta paikalliset liikemiehet William McIntosh ja George Greig pelastivat seuran. Vuosikymmenen loppuun mennessä seura nousi taas vähitellen jaloilleen, mutta vuonna 1939 Toinen maailmansota keskeytti jalkapallosarjat. Skotlannin liigaa oli mahdollista jatkaa taas kaudella 1946–1947.


title: Dundee United FC

text: Dundee pelasi pitkään alasarjoissa, kunnes vuonna 1959 valmentajaksi palkattiin Johnny Kerr, joka nosti Dundeen takaisin pääsarjatasolle kaudeksi 1960–1961. 1960-luvulla seura onnistui vakiinnuttamaan paikkansa Skotlannin pääsarjassa.


title: Dundee United FC

text: Vuonna 1971 Dundee Unitedin valmentajaksi palkattiin Jim McLean, ja hänen johdollaan alkoi Dundee Unitedin menestys. Kaudella 1972–1973 seura voitti ensimmäistä kertaa Skotlannin cupin. Vuosikymmenen lopulla seura ylsi Skotlannin pääsarjassa kolmanneksi, vuosina 1977–1978 ja 1978–1979. Skotlannin liigacupin seura voitti vuosina 1980 ja 1981. Kaudella 1982–1983 seura voitti ensimmäisen Skotlannin liigan mestaruutensa.


title: Dundee United FC

text: Kotimaan menestyksen myötä seura selviytyi Euroopan kentille, missä se esitti myös vakuuttavia otteita voittaessaan sellaisia joukkueita kuin FC Barcelona, PSV Eindhoven ja Werder Bremen. Kaudella 1986–1987 United ylsi parhaaseen saavutukseensa Euroopan cupeissa, kun se ylsi UEFA Cupin loppuotteluun ensimmäisenä skotlantilaisena seurana, mutta hävisi kaksiosaisessa finaalissa IFK Göteborgille. 1980-luvun menestysvuosinaan United onnistui kamppailemaan tasapäisesti maan jalkapalloa hallinneiden Celticin ja Rangersin kanssa.


title: Dundee United FC

text: Jim McLean väistyi Dundee Unitedin valmennuksesta vuonna 1993. 1980-luvun menestysvuosien jälkeen seura ei ole saavuttanut suurta Skotlannin liigassa yhtä suurta menestystä. Seuran viimeisin suuri voitto on Skotlannin cupin voitto vuonna 2010.


title: Dundee United FC

text:
Skotlannin valioliiga
Skotlannin cup


title: Half & Half

text: Half & Half on yhdysvaltalainen tilannekomedia, jota esitettiin yhdysvaltalaisella UPN-televisiokanavalla 23. syyskuuta 2002 – 15. toukokuuta 2006.


title: Brendan Gleeson

text: Brendan Gleeson (s. 29. maaliskuuta 1955 Dublin, Irlanti) on irlantilainen näyttelijä. Hänen parhaiten tunnettuja sivuroolisuorituksiaan ovat "Braveheart – taipumaton" (1995), "Gangs of New York" (2002), "28 päivää myöhemmin" (2002), "Troija" (2004) ja "Harry Potter" (2005–2010) sekä pääosat elokuvissa "Alamaailman kenraali" (1998), "Kukkoilijat" (2008), "The Guard" (2011) ja "Calvary" (2014). Hän sai Emmy-palkinnon vuonna 2009 roolistaan Winston Churchillinä elokuvassa "Into the Storm".


title: Brendan Gleeson

text: Gleeson syntyi Pat ja Frank Gleesonille Dublinissa. Gleeson on kuvaillut olleensa lapsena innokas lukija. Hän sai toisen asteen koulutuksen "St. Joseph's CBS Fairview"issä, missä hän oli ollut draamaryhmän jäsen. Kouluttauduttuaan näyttelijäksi hän palasi Irlantiin ja työskenteli useita vuosia englannin ja iirin opettajana Dublinin kreivikunnassa Catholic Belcamp Collegessa, joka suljettiin vuonna 2004. Hän työskenteli samanaikaisesti näyttelijänä että opettajana tehden erilaisia tuotantoja Dublinissa ja lähialueilla. Gleeson jätti opettamisen ryhtyäkseen kokoaikaiseksi näyttelijäksi vuonna 1991.


title: Brendan Gleeson

text: Hän on ollut naimisissa vaimonsa, Maryn kanssa vuodesta 1982. Heillä on neljä poikaa: Domhnall, Fergus, Brían ja Rory. Hän on hyvä ystävä irlantilaisen näyttelijän Liam Neesonin kanssa.


title: Brendan Gleeson

text: Pojista Domnhall ja Brian ovat myös näyttelijöitä.


title: Ketju

text: Ketju koostuu yleensä toisiinsa yhdistetyistä metallisista lenkeistä. Ketjuja valmistetaan niiden käyttötarkoituksen mukaan. Niitä voidaan käyttää esimerkiksi voimansiirrossa, raskaiden esineiden nostamiseen tai kiinnitystarvikkeena. Voimansiirtoon tarkoitetut ketjut ovat yleensä joustavia vain yhteen suuntaan ja ne on suunniteltu toimimaan yhdessä ketjupyörien kanssa. Telaketjuja käytetään muun muassa maansiirtokoneissa ja panssarivaunuissa. Ketjun rakenneosia kutsutaan nimellä lenkki.


title: Ketju

text: Kahden tukipisteen varaan ripustettu ketju asettuu ketjukäyrän muotoiseksi.Ketjuja voidaan käyttää myös ranne- ja kaulakoruina. Vetoketju on ketjun sovellus.


title: HAI-1

text: HAI-1 () oli Josef Nemanin suunnittelema neuvostoliittolainen 1930-luvun alun matkustajalentokone. B.N. Kudvin teki koneen ensilennon 8. lokakuuta 1932. Konetta valmistettiin 43 kappaletta. Kone oli valmistumisaikanaan maailman toiseksi nopein ja Euroopan nopein luokassaan. Koneesta kehitettiin harjoituspommikone, joka kuljetti 200 pommilastin. Sen puolutusaseituksena oli kaksi konekivääriä. Harjoituspommikoneesta kehitettiin R-10 -yhteys- ja tiedustelulentokone. Sen moottori oli M-25. Sen huippunopeus oli 370 km/h. Kone tuli käyttöön vuonna 1937 ja sitä valmisetettiin 500 kappaletta.


title: HAI-1

text: HAI-1 oli puurakenteinen ja kangasverhoiltu alataso, jonka jänneväli oli 12,2 metriä. Siinä oli voimalaitteena yksi M-22-tähtimoottori ja kaksilapainen potkuri. Siinä oli tilat yhdelle ohjaajalle ja kuudelle matkustajalle. Se oli Neuvostoliiton ensimmäinen lentokone, jossa oli sisäänvedettävä laskuteline ja jonka nopeus ylitti 300 km/h.


title: HAI-1

text: Yksi R-10 teki eksyneenä pakkolaskun Hirvaksen kentän lähelle tammikuussa 1943. Kone toimitettiin Tampereelle 31. tammikuuta 1943. Sillä ei ilmeisesti tehty koelentoja.


title: Megafoni (täsmennyssivu)

text: Megafoni voi tarkoittaa seuraavia:


title: Jaffna

text: Jaffna on kaupunki Sri Lankan pohjoisosassa. Vuoden 2012 väestönlaskennassa sen väkiluku oli 80 829. Kaupunki on Sri Lankan tamilien tärkein kaupunki, josta heidän itsenäisyysliikkeensä kaavailee maansa pääkaupunkia. Niinpä Jaffna on ollut sisällissodan kynsissä 1980-luvulta alkaen, ja sen väkiluku on pienentynyt asukkaiden paetessa levottomuuksia. 1970-luvulle asti kaupungissa oli merkittävä singaleesivähemmistö. Sisällissodan jälkeen vuonna 2010 osa singaleesiperheistä ilmoitti suunittelevansa paluumuuttoa. Sisällissota päättyi muodollisesti 2009.


title: Jaffna

text: Jaffna sijaitsee alavalla niemimaalla, jota täplittävät monet laguunit ja ympäröivät pienet saaret. Maaperä on hiekkaista, ja yleisin puulaji Palmyrapalmu


title: Jaffna

text: Lähiseudulta on tehty löytöjä megaliittisen ajan asutuksesta, mutta Jaffna ei ilmeisesti ollut ensimmäisiä paikkoja jotka asutettiin Sri Lankan saarella. Asutuksesta on jälkiä ainakin 3. vuosituhannelta eaa.


title: Jaffna

text: 1600-luvulla portugalilaiset lähetyssaarnaajat tuhosivat hindutemppeleitä ja rakensivat tilalle kauniita kristillisiä kirkkoja. Portugalilaiset ja myöhemmin hollantilaiset rakensivat myös linnoituksia eri puolille kaupunkia. Britit saivat sen haltuunsa 1795.


title: Voikko (ohjelmisto)

text:
Voikko on pääosin Harri Pitkäsen ohjelmoima vapaa suomen kielen oikoluku- ja tavutusohjelmisto, joka pohjautuu Hannu Väisäsen Malaga-kuvauskielellä kirjoittamaan sananmuodostussäännöstöön. Projekti juontaa juurensa Pitkäsen Soikon ja Hunspellin parissa tekemään työhön, mutta ei perustu niihin. Voikko on GPL-lisensoitu. Pitkänen ohjelmoi Voikon ensimmäisen julkaistun version pitkälti Suomen open source -keskuksen, COSSin Kesäkoodi 2006 -projektin kesäohjelmoijana.
Voikosta on saatavana myös murreversio.


title: Alan Ball

text: Alan James Ball, MBE (12. toukokuuta 1945 Farnworth, Bolton, Lancashire, Englanti – 24. huhtikuuta 2007) oli englantilainen maailmanmestaruuden saavuttanut jalkapalloilija ja valmentaja. Pelaaja-aikanaan hän pelasi keskikentällä.


title: Alan Ball

text: Vuonna 1962 alkaneella pelaajaurallaan Ball edusti Blackpoolia, Evertonia, Arsenalia, Southamptonia, Philadelphia Furya, Vancouver Whitecapsia, Bulovaa ja Bristol Roversia, jossa lopetti uransa vuonna 1984.


title: Alan Ball

text: Valmennusurallaan Ball valmensi Blackpoolia, Portsmouthia, Stokea, Exeter Citya, Southamptonia ja Manchester Citya.


title: Alan Ball

text: Englannin maajoukkueessa Ball teki debyyttinsä 1–1-tasapeliin päättyneessä ottelussa Jugoslaviaa vastaan 9. toukokuuta 1965. Noin vuotta myöhemmin Englannin valmentaja Alf Ramsey valitsi hänet MM-joukkueeseen vuoden 1966 MM-kotikilpailuihin. Ball oli joukkueen nuorin pelaaja, ollen ainoastaan 21-vuotias. Loppuottelussa Länsi-Saksan kaatanut Englanti voitti ensimmäisen ja toistaiseksi ainoan maailmanmestaruutensa maalein 4–2. Hyvän turnauksen pelannut Ball edusti Englantia vielä vuoden 1970 MM-turnauksessa, joka pelattiin Meksikossa. Yhteensä Ball pelasi 72 maaottelua ja teki niissä kahdeksan maalia.


title: Alan Ball

text: Vuoden 1966 MM-joukkueessa pelanneet Ball, Roger Hunt, George Cohen, Ray Wilson ja Nobby Stiles saivat vuonna 2000 brittiläisen imperiumin ritarikunnan jäsenyyden jalkapalloilun eteen tekemänsä työn vuoksi.


title: Novlene Williams-Mills

text: Novlene Williams-Mills (o.s. Williams, s. 26. huhtikuuta 1982) on jamaikalainen 400 metrin juoksija.


title: Novlene Williams-Mills

text: Williams sijoittui Santo Domingon Pan-Amerikan kisoissa 2003 400 metrillä kuudenneksi. Hän karsiutui Ateenan olympialaisissa 2004 saman matkan välierissä ajalla 50,85. Hän oli kisoissa mukana Jamaikan 4 × 400 metrin viestijuoksujoukkueessa, joka voitti olympiapronssia. Williams voitti Helsingin MM-kisoissa 2005 viestissä MM-hopeaa. Moskovan sisäratojen MM-kisoissa hän oli 400 metrillä viides ja saman vuoden Kansainyhteisön kisoissa kolmas. Kauden lopussa hän juoksi toiseksi ajalla 50,36 ja kolmanneksi yleisurheilun maailmancupissa ajalla 50,24. Osakan MM-kilpailuissa 2007 hän saavutti hopeaa 4 × 400 metrin viestissä ja pronssia 400 metrillä. Pekingin olympialaisissa 2008 hän karsiutui 400 metrillä välierissä. 4 × 400 metrin viestissä hän saavutti pronssia. hän oli samana syksynä kolmas.


title: Novlene Williams-Mills

text: Williams-Mills sijoittui Berliinin MM-kilpailuissa 2009 400 metrillä neljänneksi ajalla 49,77. 4 × 400 metrin viestissä hän juoksi toisen osuuden Jamaikan hopeajoukkueessa. hän sijoittui toiseksi. Dohan sisäratojen MM-kisoissa 2010 hän keskeytti 400 metrin loppukilpailun ja oli mukana kolmanneksi 4 × 400 metrin viestissä juosseessa joukkueessa, joka kuitenkin myöhemmin hylättiin joukkueessa juosseen Bobby-Gaye Wilkinsin dopingkäryn jälkeen. Daegun MM-kilpailuissa 2011 hän sijoittui 400 metrillä kahdeksanneksi ajalla 52,89. Pitkässä viestissä hän juoksi kolmannen osuuden toiseksi sijoittuneessa Jamaikan joukkueessa. Lontoon olympialaisissa 2012 hän sijoittui 400 metrillä viidenneksi ja juoksi ankkuriosuuden Jamaikan pronssijoukkueessa 4 × 400 metrin viestissä.


title: Novlene Williams-Mills

text: Williams-Mills sijoittui Moskovan 2013 MM-kilpailuissa 400 metrillä kahdeksanneksi. Glasgow'n Kansainyhteisön kisoissa 2014 hän sai 400 metrillä hopeaa ajalla 50,86 ja juoksi toisen osuuden kultaa voittaneessa Jamaikan pitkän viestin joukkueessa. Marrakechin maanosien cupissa hän sijoittui 400 metrillä toiseksi. IAAF World Relays -kilpailuissa hän sai 4 × 400 metrin viestissä hopeaa 2014 ja 2015.


title: Novlene Williams-Mills

text: Pekingin maailmanmestaruuskilpailuissa 2015 Williams-Mills sijoittui kuudenneksi 400 metrin juoksussa. 4 × 400 metrin viestissä hän juoksi ankkurina, kun Jamaika voitti kultaa. Rio de Janeiron olympialaisissa 2016 hän juoksi 4 × 400 metrin viestissä ankkuriosuuden Jamaikan hopeajoukkueessa. Lontoon MM-kilpailuissa 2017 hän oli 400 metrillä kahdeksas.


title: Novlene Williams-Mills

text: Kesäkuussa 2012 Williams-Mills sai kuulla sairastavansa rintasyöpää. Hän voitti Jamaikan olympiakarsinnat samalla viikolla, varmistaen pääsynsä Lontoon olympialaisiin. Kolme päivää olympiakisojen jälkeen lääkärit poistivat patin rinnasta. Viimeinen leikkaus oli tammikuussa 2013 ja vain kolmen kuukauden päästä siitä oli Williams-Mills takaisin kilpailuissa. Julkisesti hän kertoi syövästään vasta palattuaan kilparadoille kesällä 2013.


title: Dionysius Exiguus

text: Dionysius Exiguus (noin 470 – noin 544) oli munkki, jonka ansiona pidetään kristillisen ajanlaskun käyttöönottoa, jossa vuosiluvut lasketaan Jeesuksen oletetusta syntymävuodesta. Tämän järjestelmän hän otti käyttöön laatiessaan taulukoita pääsiäisen ajankohdan määrittämiseksi. Vuonna 525 Dionysius Exiguus kirjoitti, että on väärin laskea vuodet kristittyjen vainoojan, keisari Diocletianuksen hallituskauden mukaan, mikä oli siihen saakka ollut käytäntönä. Dionysius laski, että Jeesus oli syntynyt vuonna 754 Rooman perustamisesta ("Ab urbe condita"). Hän luultavasti erehtyi arvioidessaan ajan, sillä Jeesus olisi hänen arvionsa mukaan syntynyt aikana jolloin Herodes oli jo kuollut.


title: Dionysius Exiguus

text: Noin vuodesta 500 Dionysius Exiguus asui Roomassa, Vatikaanin kuurian oppineena jäsenenä. Hän käänsi kreikasta latinaan muun muassa apostolisen kaanonin tekstejä, Nikean, Konstantinopolin ja Khalkedonin kirkolliskokouksen päätöksiä. Dionysius kirjoitti myös tutkielman perusmatematiikasta. Teologi Beda Venerabilis kohotti hänet apotiksi, vaikka Dionysiuksen ystävä, historioitsija Cassiodorus, mainitsee, että tämä oli edelleen vain munkki elämänsä loppuvaiheessa.


title: Katinkultamonni

text: Katinkultamonni ("Parotocinclus jumbo") on imumonneihin kuuluva kala.


title: Katinkultamonni

text: Kalan väri vaihtelee vaaleanharmaasta tummanharmaaseen. Ruumiissa näkyy myös kullan ja vihreän välkettä. Naaraan vatsa on pulleampi. Muita sukupuolieroja ei vielä tunneta. Katinkultamonnin pituus on noin 6–8 cm.


title: Katinkultamonni

text: Katinkultamonni on kotoisin Etelä-Amerikasta, Brasilian seuraavista joista: Paraiba do Norte, Piranhas, Canhotinho, Mundau ja Salgado.


title: Katinkultamonni

text: Katinkultamonni on seurallinen parvikala ja sen vaatima parven koko on vähintään viisi yksilöä. Koska katinkultamonnit sirottelevat mätimunat ympäri allasta eivätkä vahdi niitä, on niiden kasvatuksessa parempi käyttää erillistä kutuakvaariota.


title: Katinkultamonni

text: Veden tulee olla pehmeää, pH:n 6,0–7,5 ja lämpötilan 22–28 °C.


title: Champaner-Pavagadh

text: Champaner-Pavagadhin arkeologinen puisto on UNESCOn maailmanperintökohde Intiassa. Se muodostuu raunioista useilta eri aikakausilta. Osa raunioista on muinaisen Gujaratin valtion pääkaupungin jäänteitä 1500-luvulta, mutta löytöjä on myös 700-1300 -luvuilta. Champaner-Pavagadh on Intian ainoa säilynyt islamilainen kaupunki ajalta ennen Suurmogulien valtakuntaa. Siellä on myös Kalikamatan temppeli, joka on tärkeä pyhiinvaelluskohde.


title: Kevin Nolan

text: Kevin Nolan (s. 24. kesäkuuta 1982 Liverpool, Englanti) on englantilainen jalkapalloilija, joka joka siirtyi kesällä 2011 West Ham Unitediin. Hän on pelipaikaltaan keskikenttäpelaaja.


title: Kevin Nolan

text: Nolan aloitti uransa Bolton Wanderersissa. Sopimuksen seuran kanssa hän teki jo 16-vuotiaana, pelatessaan Boltonin akatemiassa. Edustusjoukkuedebyytin hän teki 17-vuotiaana. Ensimmäisellä kaudellaan Englannin Valioliigassa (2001–2002) Nolan teki kahdeksan maalia ja jo kauden avauspelissä Leicester Cityä vastaan hän onnistui maalinteossa kahdesti. Seuraavalla kaudella hän teki kauden ainoan maalinsa Old Traffordilla Manchester Unitedia vastaan. Kaudella 2003–2004, joka oli Boltonin paras kausi 45:een vuoteen, Nolan teki 12 maalia.


title: Kevin Nolan

text: Tammikuussa 2009, kesken kauden 2008–2009, Nolan siirtyi Boltonista Newcastle Unitediin. Hän pelasi Newcastlessa kolme kautta, kaudet 2008–2009 ja 2010–2011 Valioliigassa sekä kauden 2009–2010 Englannin mestaruussarjassa. Kesäkuussa 2011 hän siirtyi Englannin mestaruussarjan West Ham Unitediin. Joukkue nousi vuonna 2012 takaisin Valioliigaan. Nolan on toiminut urallaan sekä Boltonin, Newcastlen että West Hamin kapteenina.


title: Kevin Nolan

text: Maajoukkuetasolla Nolan on edustanut Englantia alle 21-vuotiaissa kahdessa ottelussa.


title: Punatetra

text: Punatetra ("Hyphessobrycon flammeus") on värikäs tetra.


title: Punatetra

text:
Punatetra kasvaa noin neljäsenttiseksi.
Sillä on punakultainen väritys. Koiras on naarasta hieman pienempi ja sen tunnistaa peräevän voimakkaammista värisävyistä.


title: Punatetra

text: Punatetra on kotoisin Brasiliasta, Rio de Janeiron seudun rannikkojoista.


title: Punatetra

text: Punatetra on rauhallinen parvikala, joka viihtyy runsaskasvustoisessa akvaariossa, jonka pohja-aines on tarpeeksi vaalea. Parvikoon on oltava vähintään 6 yksilöä. Punatetra lisääntyy kivikkoisessa ympäristössä. Punatetrat eivät laske munia kerralla vaan pikkuhiljaan. Uros ja naaras eivät päästä muita kaloja paikkaan, johon ovat laskeneet munat.


title: Punatetra

text: Pehmeä tai keskikova vesi, pH 6-7,5, 20-26 °C, akvaarion pituus vähintään 50 cm. Laadukas yleisruoka, pakastettu ja pakastekuivattu ruoka.


title: Elephanta

text: Elephanta (myös Elefanta, hindiksi Gharapuri, luolakaupunki) on saari Mumbain sataman edustalla Intian rannikolla. Saaren pinta-ala on 10–16 neliökilometriä vuorovedestä riippuen.


title: Elephanta

text: Saarella olevat luolat on julistettu UNESCOn maailmanperintökohteeksi vuonna 1987. Luolissa on paljon hindulaisuuden jumalan, Shivan, palvontaan liittyvää kalliotaidetta. Etenkin pääluolan valtavat reliefit ovat Intian kivenveistotaidetta hienoimmillaan. Elephantassa on kuusi 700–900-luvuilla louhittua kalliotemppeliä. Suurimman temppelin pinta-ala on 40 neliömetriä ja sen kattoa kannattaa 40 reliefein ja maalauksin koristeltua pilaria. Kalliotemppelit ovat hindujen pyhiinvaellusten kohteita.


title: Ellora

text: Ellora on pikkukaupunki Intiassa, kolmisenkymmentä kilometriä Aurangabadin kaupungista Maharashtran osavaltiossa. Elloran luolat on Unescon maailmanperintökohde. Ellorassa on 34 ihmisen muovaamaa luolaa, joissa on kalliotemppeleitä ja luostareita 400–900-luvuilta. Alueella on niin hindulaisuuden, buddhalaisuuden kuin jainalaisuudenkin pyhiä paikkoja, mikä osoittaa niiden rakennusaikana Intiassa vallinnutta uskonnollista suvaitsevaisuutta.


title: USS Nimitz (CVN-68)

text: USS Nimitz (runkonumerot CVA-68, CV-68 ja CVN-68) on Yhdysvaltain laivaston Nimitz-luokan lentotukialus. Alus on nimetty kunnianosoituksena laivastoamiraali Chester William Nimitzille, joka toimi Yhdysvaltain Tyynenmeren laivaston komentajana toisessa maailmansodassa.


title: USS Nimitz (CVN-68)

text: Sen köli laskettiin 22. kesäkuuta 1968 ja alus laskettiin vesille 13. toukokuuta 1972. Alus liitettiin laivastoon 3. toukokuuta 1975 ensimmäisenä päällikkönään Bryan W. Compton.


title: USS Nimitz (CVN-68)

text: "USS Nimitz" lähti 7. heinäkuuta 1976 Norfolkin laivastotukikohdasta ensimmäisen kerran varsinaiseen palvelukseen Välimerelle. Aluksen ympärille koottuun taisteluosastoon kuuluivat ydinkäyttöiset risteilijät "USS South Carolina" ja "USS California". 16. heinäkuuta vaihtoi "USS Saratogan" kanssa tehtäviä Marokon rannikolla. Taisteluosasto oli 27. heinäkuuta valmiudessa evakuoimaan yli 1100 Yhdysvaltain kansalaista sisällissotaan ajautuneesta Libanonista. Alus osastoineen osallistui 3.–11. lokakuuta Display Determination -harjoitukseen, johon osallistui kaikkiaan 45 Natomaiden lähettämää sotalaivaa. Harjoituksen tarkoituksena oli kohottaa Naton valmiutta toimia Välimerellä. Lentotukialus "USS John F. Kennedy" taisteluosastoineen vapautti 25.–27. tammikuuta Rotan laivastotukikohdassa Espanjassa "USS Nimitzin" osastoineen Välimereltä. Nimitzin taisteluosasto aloitti kotimatkan palaten Norfolkin laivastotukikohtaan 7. helmikuuta.


title: USS Nimitz (CVN-68)

text: Alus siirrettiin 10. maaliskuuta Norfolkin laivastontelakalle, jossa tehtiin neljä kuukautta kestänyt DSRA-huolto (). "USS Nimitz" päällikkönään Richard T. Gaskill lähti 1. joulukuuta 1977 toiselle partiomatkalleen Välimerelle. Se ankkuroi 15. maaliskuuta 1978 Venetsian edustalle aloittaen viiden vuorokauden laivastovierailun. Aluksen taisteluosasto osallistui 2.–9. toukokuuta Naton Open Gate -harjoitukseen Portugalin rannikolla ja 16.–29. toukokuuta Naton Dawn Patrol -harjoitukseen. Alus saapui 7. heinäkuuta taisteluosastoineen Rotaan Espanjassa luovuttaen partiointitehtävän "USS John F. Kennedyn" taisteluosastolle. "Nimitz" saapui Norfolkin laivastotukikohtaan 20. heinäkuuta.


title: USS Nimitz (CVN-68)

text: "Nimitz" palasi 5. tammikuuta 1979 palvelukseen oltuaan kolme kuukautta SRA-huollossa (). Huolto oli valmistunut todellisuudessa jo 13. joulukuuta, mutta laituripaikkojen puute esti aluksen palvelukseensiirron. Alus oli Guantanamonlahdella kertausharjoituksessa 20. helmikuuta – 2. maaliskuuta. Palattuaan Norfolkiin alus siirrettiin telakalle kahdeksi kuukaudeksi harjoituksessa havaitun konehuonevian korjaamiseksi.


title: USS Nimitz (CVN-68)

text: Alus lähti 10. syyskuuta John R. Batzler päällikkönään kolmannelle Välimeren matkalleen. Se oli taisteluosastoineen pääosassa CRISEX-harjoituksessa 31. lokakuuta – 12. marraskuuta. Alus taisteluosastoineen ankkuroitui Napolinlahdelle 12. joulukuuta viikoksi.


title: USS Nimitz (CVN-68)

text: Viikko tauon päätyttyä alus taisteluosastoineen määrättiin vahvistamaan Yhdysvaltain joukkoja Intian valtamerellä Iranin otettua panttivangiksi 52 lähetystötyöntekijää Teheranissa. Alus osastoineen saapui 23. tammikuuta 1980 Omaninlahdelle muodostetulle sotatoimialueelle () kierrettyään Hyväntoivonniemen kautta. Kahdeksan RH-53D Sea Stallion -helikopteria nousi lentotukialuksen kannelta pelastaakseen panttivangit operaatiossa Eagle Claw, joka oli osa operaatiota Evening Light. Hiekkamyrsky aiheutti operaation peruuttamisen, mutta helikoptereiden jatkettua laskeutumispaikalle tankattavaksi yksi niistä törmäsi tankkerina käytettyyn C-130 Hercules -kuljetuskoneeseen. Polttoaineen räjähdys surmasi kahdeksan sotilasta. Eloonjääneet evakuoitaessa jouduttiin hylkäämään helikopterit, joista Iran liitti neljä asevoimiinsa.


title: USS Nimitz (CVN-68)

text: Alus taisteluosastoineen palasi Norfolkiin 26. toukokuuta 1980. Se osallistui 29. elokuuta – 17. lokakuuta Pohjois-Atlantilla Teamwork 80 -harjoitukseen, johon osallistui Britannian, Kanadan, Alankomaiden, Saksan ja Norjan joukkoja. Alus siirrettiin 27. lokakuuta Norfolkin laivastontelakalle kolmeksi kuukaudeksi SRA-huoltoon.


title: USS Nimitz (CVN-68)

text: "Nimitz" lähti 8. elokuuta taisteluosastoineen Norfolkista neljännen kerran Välimerelle. Alus yhdessä "USS Forrestalin" kanssa laukaisivat 18. elokuuta ohjuksen Syrtinlahdella lähellä Libyan johtajan Khadafin muodostamaa kuolemanlinjaa. Seuraavana aamuna kaksi "Nimitzin" hävittäjälaivueen VF-41 F-14A -konetta joutui kahden Libyan ilmavoimien Su-22 -koneen tulituksen kohteeksi. Koneet vastasivat tuleen ja ampuivat kummatkin libyalaiskoneet alas.


title: USS Nimitz (CVN-68)

text: Aluksen ollessa Venetsiassa vierailulla 6. lokakuuta islamistiterroristit surmasivat Egyptin presidentin Anwar Sadatin, minkä seurauksena vierailu keskeytettiin ja alus siirtyi taisteluosastoineen itäiselle Välimerelle. Alus viipyi alueella 17 vuorokautta ennen kuin se lähti Napoliin, jonne se saapui 29. lokakuuta. Alus luovutti 16.–17. tammikuuta 1982 Tangerissa Marokossa Välimeren valvontavastuun "USS Dwight D. Eisenhowerin" taisteluosastolle. Ennen paluumatkaa kumpikin taisteluosasto sekä "USS John F. Kennedyn" taisteluosasto osallistuivat National Week XXXI -harjoitukseen 20.–30. tammikuuta. "Nimitz" palasi taisteluosastoineen Norfolkin laivastotukikohtaan 12. helmikuuta.


title: USS Nimitz (CVN-68)

text: Alus palasi 24. kesäkuuta palvelukseen Norfolkin laivastontelakalta, jossa se oli ollut huollettavana. Se lähti 10. marraskuuta viidennelle komennukselleen. Alus matkasi ensin etelään Hondurasin, Kolumbian ja Venezuelan rannikoiden edustalle ennen itään lähtöä. Alus saapui Välimerelle 30. marraskuuta, ja se vaihtoi tehtäviä "USS Independencen" kanssa Libanonin edustalla 6. joulukuuta. Maaliskuussa 1983 alus oli "USS Enterprisen" kanssa Libyan rannikon edustalla seuraten alueen jännityksen kiristymistä. "Nimitz" osallistui 4.–7. huhtikuuta National Week -harjoitukseen ollen sinisen osapuolen tärkein alus. Harjoituksen oranssina vastustajana oli "USS Carl Vinsonin" ympärille koottu taisteluosasto. "USS Dwight D. Eisenhower" vapautti 9. toukokuuta aluksen Välimereltä ja "Nimitz" aloitti kotimatkan seuraavana päivänä. Alus saapui 20. toukokuuta Norfolkin laivastotukikohtaan.


title: USS Nimitz (CVN-68)

text: Alus aloitti koeajot 23. heinäkuuta 1984 oltuaan 13 kuukautta Newport Newsin telakalla modernisoitavana. Alus poistui 11. syyskuuta Norfolkista hurrikaani Dianan tieltä. Myrskyn väistettyään alus jatkoi koeajoja. Eugene D. Conner vastaanotti aluksen päällikkyyden 26. syyskuuta. S-3A Viking -kone teki aluksen 100 000. laskeutumisen 1. marraskuuta.


title: USS Nimitz (CVN-68)

text: "Nimitz" taisteluosastoineen lähti 8. maaliskuuta 1985 Norfolkista kuudennen kerran Välimerelle. Se osallistui 15.–27. maaliskuuta Readiness Exercise 1-85 -harjoitukseen, jonka jälkeen se osoitti valmiutensa Karibianmerellä. Taisteluosasto partioi 28. maaliskuuta-12. huhtikuuta Väli-Amerikan itärannikolla osana Yhdysvaltain lipunnäyttöä, joka oli seurausta marxististen liikkeiden näkyvyyden lisääntymisestä. Alus taisteluosastoineen vastaanotti 21. huhtikuuta Augustanlahdella Välimeren valvonnan "USS Dwight D. Eisenhowerin" johtamalta taisteluosastolta.


title: USS Nimitz (CVN-68)

text: Alus osallistui 6.–17. toukokuuta monikansalliseen Distant Hammer -harjoitukseen. Kaksi libanonilaista šiiamuslimia kaappasi 14. kesäkuuta , jossa oli 153 matkustajaa ja miehistön jäsentä. Vastatoimena "Nimitz" määrättiin keskeyttämään vierailunsa Livornossa ja siirtymään itäiselle Välimerelle Libanonin rannikon edustalle. Alus oli alueella, kunnes se osallistui 4.–9. elokuuta Bright Star 85 -harjoitukseen.


title: USS Nimitz (CVN-68)

text: Taisteluosasto luovutti valvontavastuun "USS Saratogan" johtamalle taisteluosastolle 10. syyskuuta Augustanlahdella, mutta Lähi-idän tilanne pakotti "Nimitzin" osastoineen siirtymään itäiselle Välimerelle. Terroristit olivat Beirutissa siepanneet useita amerikkalaisia. Taisteluosasto palasi 4. lokakuuta Norfolkiin, jossa lentotukialus siirrettiin 1. marraskuuta telakalle neljän kuukauden SRA-huoltoon.


title: USS Nimitz (CVN-68)

text: Alus aloitti telakalta palattuaan 4. maaliskuuta 1986 kolmipäiväiset koeajot. Alus oli Pohjois-Atlantilla 15. elokuuta – 16. lokakuuta Naton harjoituksissa Northern Engagement ja Northern Wedding '86. Kummankin harjoituksen tarkoituksena oli testata Naton kykyä ja mahdollisuuksia puolustaa Pohjois-Eurooppaa itäblokin hyökkäykseltä. Aluksen taisteluosastoon kuuluivat "USS Iowa", "USS Mount Whitney", "USS South Carolina", "USS Kidd", "USS Richard E. Byrd", "USS Thorn", "USS Doyle", "USS W. S. Sims", "USS Moinester", "USS Truett", "USS Kalamazoo" ja "USS Nitro".


title: USS Nimitz (CVN-68)

text: "Nimitz" lähti 30. joulukuuta 1986 Norfolkista seitsemännelle partiomatkalleen Välimerelle ja samalla se määräyksen siirtyä länsirannikolle Bremertonin laivastotukikohtaan. Alus luovutti valvontatehtävän "USS Kitty Hawkin" taisteluosastolle 20. toukokuuta 1987 Augustanlahdella. Vierailtuaan Rio de Janeirossa ja kierrettyään Kap Hornin 18. kesäkuuta alus saapui Puget Soundiin Washingtonin osavaltiossa 1. heinäkuuta. Oltuaan yön ankkurissa alus saapui lopulta 2. heinäkuuta uuteen tukikohtaansa Bremertoniin.


title: USS Nimitz (CVN-68)

text: Brent M. Bennitt vastaanotti aluksen päällikkyyden 28. elokuuta. Alus palasi 8. helmikuuta 1988 telakalta oltuaan siellä viisi ja puoli kuukautta. Alus osallistui 6.–7. maaliskuuta CNO Project 0779 -harjoitukseen Nanoosen harjoitusalueella Brittiläisessä Kolumbiassa Kanadassa ollen ensimmäinen Yhdysvaltain laivaston alus alueella 22 vuoteen.


title: USS Nimitz (CVN-68)

text: Alus lähti Bremertonista 2. syyskuuta 1988 kahdeksannelle partiomatkalleen. Alus oli 13. syyskuuta – 2. lokakuuta Etelä-Korean rannikolla turvaamassa Soulin olympialaisia. "Nimitz" oli 29. lokakuuta Arabianmerellä, jossa se osallistui Operaatio Eastern Williin. Operaatiossa suojattiin merenkulkua ja erityisesti Yhdysvaltain lipun alla matkanneita kuwaitilaisia tankkereita.


title: USS Nimitz (CVN-68)

text: Aluksen ollessa Arabianmerellä 30. marraskuuta huollettavana olleen A-7E Corsair II -rynnäkkökoneen 20 millimetrin tykki laukesi, jolloin kranaatti osui KA-6D -ilmatankkauskoneeseen sytyttäen sen tuleen. Yksi mies sai surmansa ja toinen loukkaantui vaikeasti. Tuli vaurioitti viittä Corsair II -rynnäkkökonetta, yhtä Intruderia sekä Vikingiä. Aluksen miehistö työnsi KA-6D-koneen mereen korjauskelvottomana.


title: USS Nimitz (CVN-68)

text: "Nimitz", "USS Waddell" ja "USS Barbey" osallistuivat 12.–15. joulukuuta Omanin merivoimien PASSEX -harjoitukseen, johon kuului ilmatankkausta, sotalaivojen taktisia harjoituksia, ilmatorjuntaa, ilmarynnäköintiä sekä varsinainen sotapeli lähellä Wudamin laivastotukikohtaa. Joulukuun viimeisenä päivänä alus ankkuroi Singaporen edustalle kuuden päivän satamavierailua varten. "USS Constellation" vapautti 17. tammikuuta 1989 aluksen partioinnista ja Nimitz aloitti kotimatkan saapuen Bremertoniin 2. maaliskuuta.


title: USS Nimitz (CVN-68)

text: Alus osallistui 15. kesäkuuta – 1. heinäkuuta NORPAC 89-1 -harjoitukseen Aleuteilla ja Alaskan rannikolla yhdessä Yhdysvaltain ilmavoimien yksiköiden kanssa. Alus siirrettiin 19. elokuuta Puget Soundin laivastontelakan kuivatelakalle numero 6. Robert C. Williamson vastaanotti aluksen päällikkyyden 16. syyskuuta. Alus poistui telakalta 3. maaliskuuta 1980 ja se siirrettiin laituriin 3. Alus lähti 11. toukokuuta Bremertonista viikon merikokeisiin ja se saapui 2. kesäkuuta NAS Alamedaan Kaliforniassa kahden päivän vierailulle.


title: USS Nimitz (CVN-68)

text: Ollessaan laiturissa täydentämässä ammusvarastojaan Naval Weapons Station Indian Islandilla Washingtonissa 2. heinäkuuta aluksen pääkone numero 2 jumiutui aiheuttaen ongelmia putkistoissa 4, 7, 8 ja 10. Aluksen miehistö esti ongelmisen pahenemisen ja aluksen vaurioitumisen. Onnettomuudessa yhden miehen käsi murtui ja hänet siirrettiin Bremertonin sairaalaan.


title: USS Nimitz (CVN-68)

text: "Nimitz" lähti 25. helmikuuta 1991 Bremertonin satamasta kolmen viikon koulutuspurjehdukselle Etelä-Kalifornian rannikolle. Se saapui 28. helmikuuta NAS North Islandille San Diegoon. Persianlahden sodan vuoksi alus sai 5. maaliskuuta määräyksen keskeyttää harjoituksen sekä siirtyä läntiselle Tyynellemerelle. Alus ankkuroitui 4. huhtikuuta Singaporen edustalle neljän vuorokauden vierailulle ja 18. huhtikuuta alus saapui Persianlahdelle kuljettuaan Hormuzinsalmen läpi. Alus vapautti seuraavana päivänä "Rangerin" kotimatkalle. "Nimitz" aloitti operaatioita Aavikkomyrsky ja Desert Sabre tukevan lentotoiminnan 20. huhtikuuta.


title: USS Nimitz (CVN-68)

text: Alus ankkuroitui 27. huhtikuuta Dubain edustalle pikaista vierailua varten, mikä uusittiin 25.–29. toukokuuta. "Nimitz" palasi Bremertoniin 24. elokuuta oltuaan puoli vuotta Persianlahdella ja läntisellä Tyynellämerellä. Alus saapui 12. lokakuuta San Franciscoon osallistuakseen Fleet Week 91 -juhlallisuuksiin.


title: USS Nimitz (CVN-68)

text: Alus siirrettiin 19. lokakuuta Puget Soundin laivastontelakalle seitsemän kuukauden huoltoon. Se lähti 1. helmikuuta 1993 Bremertonista kymmenennelle partiomatkalleen. Alus vapautti 18. maaliskuuta "Kitty Hawkin" ja se saapui 21. maaliskuuta Persianlahdelle aloittaen toimintansa operaatio Southern Watchissa. Alus teki laivastovierailun Jebel Aliin 10.–14. huhtikuuta sekä kaksi vierailua Dubaihin 8.–12. toukokuuta ja 11.–16. kesäkuuta. Alus palasi 19. elokuuta Bremertoniin.


title: USS Nimitz (CVN-68)

text: Alus lähti 7. joulukuuta NAS North Islandilta Puget Soundin laivastontelakalle, mutta kovan merenkäynnin vuoksi alus joutui muuttamaan kurssiaan. Alus siirrettiin 29. tammikuuta 1994 kuivatelakalle. Alfred G. Harms Jr. vastaanotti aluksen päällikkyyden 26. elokuuta. Alus aloitti viisipäiväiset huollonjälkeiset koeajot 28. tammikuuta 1995.


title: USS Nimitz (CVN-68)

text: Syyskuussa alus osallistui FLEETEX 95-2A -harjoitukseen sekä 25. lokakuuta alkaen Kalifornian rannikolla järjestettyyn JTFEX -harjoitukseen, joka päättyi 6. lokakuuta.


title: USS Nimitz (CVN-68)

text: "Nimitz" lähti 27. marraskuuta partiomatkalle läntiselle Tyynellemerelle ja Persianlahdelle. Alus osallistui 13.–17. tammikuuta 1996 Pakistanin asevoimien kanssa Inspired Alert -harjoitukseen. Alus läpäisi Hormuzinsalmen 19. tammikuuta aloittaen lentotoiminnan tukeakseen operaatio Southern Watchia.


title: USS Nimitz (CVN-68)

text: Alus saapui maaliskuun lopulla Taiwanin aluevesille, jossa se vapautti "USS Independencen". Kiinan kansantasavallan tehdessä ohjuskokeita oli alueen jännitys noussut korkealle ja lentotukialuksen läsnäolo rauhoitti osapuolia. Alus lähti paluumatkalle Luzoninsalmen ja Etelä-Kiinan meren poikki saapuen Bremertoniin 20. toukokuuta.


title: USS Nimitz (CVN-68)

text: Isaac E. Richardson III vastaanotti aluksen päällikkyyden 6. marraskuuta. Alus lähti 22. tammikuuta 1997 Bremertonista koeajoihin ja ammustäydennykseen Port Hadlockiin oltuaan seitsemän kuukautta Puget Soundin laivastontelakalla. Huollon kustannukset olivat 84 miljoonaa dollaria. Alus osallistui Kalifornian etelärannikolla järjestettyihin FLEETEX 97-2 -harjoitukseen 23. kesäkuuta – 3. heinäkuuta sekä sitä seuranneeseen JTFEX 97-2 -harjoitukseen 14.–27. heinäkuuta.


title: USS Nimitz (CVN-68)

text: Alus lähti 1. syyskuuta 1997 Bremertonista kahdennelletoista partiomatkalleen sekä maailmanympäripurjehdukselle, jonka määränpäänä oli Yhdysvaltain itärannikon Newport News. Alus osallistui 23.–25. syyskuuta Valiant Blitz -harjoitukseen Okinawalla yhdessä "USS Independencen" kanssa. Alus saapui 13. lokakuuta Persianlahdelle tukeakseen operaatio Southern Watchia ollen kaksitoista vuorokautta suunniteltua aikataulua edellä. Alus teki laivastovierailun Jebel Aliin 26. marraskuuta sekä kahdeksan päiväisen vierailun Dubaihin osallistuttuaan Bahrainin rannikolla järjestettyyn Neon Falcon -harjoitukseen 15.–25. marraskuuta. Alus osallistui 6.–10. joulukuuta Saudi-Arabian asevoimien kanssa Nautical Artist -harjoitukseen sekä Kuwaitin asevoimien kanssa 13.–24. joulukuuta Eager Mace -harjoitukseen.


title: USS Nimitz (CVN-68)

text: Alus saapui 14. helmikuuta 1998 Välimerelle läpäistyään Suezin kanavan. Sen ammukset purettiin 23.–25. helmikuuta Atlantilla "USS Enterpriselle" ja "USS Detroitille". "Nimitz" ankkuroitui 1. maaliskuuta NAS Norfolkin laituriin No 1 oltuaan puoli vuotta Lähi-Idässä. Alus siirrettiin 26. toukokuuta Northrop Grummanin Newport Newsin Shipbuildingin kuivatelakalle numero 11 kolmeksi seuraavaksi vuodeksi.


title: USS Nimitz (CVN-68)

text: Alukselle tehtiin käyttöiän pidentämisohjelma (. Alus siirrettiin 6. marraskuuta kuivatelakalta Outfitting Berth #1:een ja se palasi NAS Norfolkiin 28. kesäkuuta 2001 aloittaen kolmipäiväiset koeajot, jotka samalla päättivät 37 kuukautta kestäneen RCOH-jakson. Alus oli 16.–23. heinäkuuta erilaisissa lentotoiminnan tarkastuksissa. Alus lähti 21. syyskuuta Norfolkista San Diegoon Kaliforniaan. Se saapui 3. marraskuuta Havaijille Pearl Harboriin, jossa se vietti neljä päivää.


title: USS Nimitz (CVN-68)

text: "Nimitz" saapui 13. marraskuuta uuteen kotisatamaansa NAS North Islandiin San Diegossa vietettyään lähes kaksi kuukautta merellä kiertäen Kap Hornin ja vierailtuaan Brasiliassa, Uruguaissa, Chilessä ja Perussa sekä harjoiteltuaan maiden merivoimien kanssa.


title: USS Nimitz (CVN-68)

text: Alus päätti 14. toukokuuta 2002 viikon mittaiset koeajot oltuaan neljä kuukautta laiturissa huollettavana. Robert J. Gilman vastaanotti aluksen päällikkyyden 17. toukokuuta. Alus lähti 13. elokuuta operatiivisen valmiuden kokeiden ensimmäiseen osaan. Kokeiden toinen ja kolmas osa suoritettiin syyskuussa. Alus ankkuroitui 19. syyskuuta Esquimaltiin kolmen vuorokauden vierailulle. Lokakuun puolivälissä sekä 9. joulukuuta alus käväisi merellä mekaanikkojen koulutuksen vuoksi.


title: USS Nimitz (CVN-68)

text: Alus lähti 10. tammikuuta 2003 taisteluosastoineen San Diegosta kolmiviikkoiselle koulutuspurjehdukselle. Kaksi ensimmäistä viikkoa kului COMPTUEX-harjoituksessa ja kolmas viikko JTFEX-harjoituksessa.


title: USS Nimitz (CVN-68)

text: Alus lähti 3. maaliskuuta kohti Lähi-itää. Aluksen lennosto CVW-11 teki ensimmäisen sotalennon Operaatio Iraqi Freedomissa 11. huhtikuuta. Alus saapui 12. toukokuuta Jebel Aliin oltuaan viisi vuorokautta Dubaissa. Alus palasi 3. heinäkuuta Jebel Aliin kuuden päivän laivastovierailulle. Pääosan elokuusta ja syyskuun alun alus purjehti Arabianmeren ja Persianlahden väliä, kunnes se lähti 6. syyskuuta kohti itää siirtyen 8. syyskuuta Intian valtamerelle. Alus saapui 12. syyskuuta Changin laivastotukikohtaan laivastovierailulle Singaporeen.


title: USS Nimitz (CVN-68)

text: Oltuaan Intian valtamerellä ja Andamaanienmerellä syyskuun lopun alus vieraili toistamiseen Singaporessa 8.–13. lokakuuta. Se oli 14. lokakuuta Etelä-Kiinanmerellä ja saapui Tyynelle valtamerelle 20. lokakuuta. Alus saapui 27. lokakuuta "USS Princetonin" ja "USS Bridgen" kanssa Pearl Harboriin nelipäiväiselle vierailulle, jonka aikana alus vastaanotti perheenjäseniä ja ystäviä pienelle purjehdukselle. Alus saapui 5. marraskuuta 2003 San Diegoon oltuaan merellä kahdeksan kuukautta.


title: USS Nimitz (CVN-68)

text: Aluksella aloitettiin 23. helmikuuta 2004 puolen vuoden remontti, jonka aikana aluksen toimintoja ilmastoinnista ja sähköjärjestelmistä majoitustiloihin ja itsepalvelupesulaan parannettiin, eli alukselle tehtiin runsaasti uudistuksia, parannuksia sekä korjauksia. Asumismukavuutta lisäävien toimien lisäksi osa aluksen taistelutoimintoihin liittyvistä järjestelmistä modernisoitiin, kuten katapultit ja lentokannen pinnoitus.


title: USS Nimitz (CVN-68)

text: Vara-amiraali James M. Zortman vastaanotti 17. elokuuta Tyynenmeren laivastonilmavoimien komentajuuden aluksen kannella. Alus aloitti 21. elokuuta huollon jälkeiset koeajot Kalifornian edustalla. Alus palasi 20. marraskuuta NAS North Islandille oltuaan merellä 23 vuorokautta operatiivisen valmiuden testeissä. Ted N. Branch vastaanotti 23. marraskuuta aluksen päällikkyyden.


title: USS Nimitz (CVN-68)

text: Alus osallistui 2. joulukuuta Kalifornian rannikolla COMPUTEX-harjoitukseen ja se oli 26. tammikuuta 2005 reaktoriturvallisuuteen keskittyvässä harjoituksessa Kalifornian rannikolla. Alus palasi 25. maaliskuuta San Diegoon oltuaan kaksi viikkoa JTFEX-harjoituksessa valmistautumassa tuleviin operaatioihin.


title: USS Nimitz (CVN-68)

text: "Nimitz" lähti 7. toukokuuta taisteluosastoineen San Diegosta partiomatkalle keskiselle ja läntiselle Tyynellemerelle. Alus vieraili 18. toukokuuta Pearl Harborissa, 4.–7. kesäkuuta Hong Kongissa, 18.–22. kesäkuuta Aprassa Guamilla ja 1.–4. heinäkuuta Port Klangissa Kuala Lumpurissa. Alus taisteluosastoineen päätti 22. syyskuuta meriliikenteen suojaamisen Persianlahdella siirtyen Hormuzinsalmen kautta edelleen Intian valtamerelle.


title: USS Nimitz (CVN-68)

text: Alus osallistui 28. syyskuuta Intian laivaston kanssa Malabar 2005 -harjoitukseen, jonka tarkoituksena oli parantaa laivastojen välistä yhteistoimintaa. Harjoitus päättyi 5. lokakuuta. "Nimitz" ja "USNS Bridge" vierailivat 7.–12. lokakuuta Fremantlessa Australiassa ja edelleen Uudessa Seelannissa 18. lokakuuta. Alus vieraili 30. lokakuuta Pearl Harborissa ja se saapui 8. marraskuuta San Diegoon vietettyään kuusi kuukautta merellä.


title: USS Nimitz (CVN-68)

text: Alus siirsi 10.–11. helmikuuta 2006 Yhdysvaltain länsirannikon edustalla ampumatarvikkeensa "USNS Bridgelle" ja "USS John C. Stennisille" valmistautuessaan propulsiojärjestelmän tarkastukseen. Alus aloitti 30. elokuuta koeajot palattuaan telakalta. Alus lähti 16. syyskuuta kannellaan yli 3200 kutsuvierasta, jotka olivat saapuneet Friends and Family Day -risteilylle.


title: USS Nimitz (CVN-68)

text: Alus lähti 2. huhtikuuta 2007 San Diegosta tukeakseen terrorismin vastaista taistelua. Alus taisteluosastoineen saapui 8. toukokuuta Yhdysvaltain 5. laivaston vastuualueelle, josta sen lentokoneet tukivat Afganistaniin ja Irakiin sijoitettuja maavoimien joukkoja. "Nimitz", "John C. Stennis" ja "USS Bonhomme Richard" siirtyivät Persianlahdelle tukeakseen operaatio Iraqi Freedomia.


title: USS Nimitz (CVN-68)

text:
Alus saapui 2. heinäkuuta "USS Pinckneyn" kanssa laivastovierailulle Chennaihin Intiaan, mistä ne palasivat Persianlahdelle 12. heinäkuuta. Thomas Downing vastaanotti aluksen lentolaivueen päällikkyyden 1. elokuuta. Alus osallistui 7.–14. elokuuta Guamin edustalla järjestettyyn Valiant Shield -harjoitukseen, jonka päätyttyä alus vieraili Hong Kongissa 20.–24. elokuuta.
Lähdettyään Singaporesta 5. syyskuuta liittyi Bengalinlahdella viiden maan laivastojen muodostamaan 20 aluksen taisteluosastoon, jonka mukana se osallistui Malabar 2007 -harjoitukseen 4.–10. syyskuuta. Harjoitus pidettiin Intian itärannikon ja Andamaanien välisellä alueella. "Nimitz" vieraili 22.–24. syyskuuta Pearl Harborissa ennen lähtöä San Diegoon, jonne se saapui 30. syyskuuta.


title: USS Nimitz (CVN-68)

text: Alus lähti 24. tammikuuta 2008 San Diegosta läntiselle Tyynellemerelle osana Yhdysvaltain sitoumuksia valvoa merialuetta. Sen alueella olo mahdollisti "USS Kitty Hawkin" siirtämisen telakalle Yokosukassa. Alus vieraili 11. helmikuuta Sasebossa. Alus saapui 28. helmikuuta Busaniin Koreaan osallistuakseen Key Resolve/Foal Eagle 2008 -harjoituksiin.


title: USS Nimitz (CVN-68)

text: Alus vieraili Hong Kongissa 3.–6. huhtikuuta ja Apra Harborissa Guamilla 20.–24. huhtikuuta ennen kuin se palasi San Diegoon 3. kesäkuuta vietettyään neljä kuukautta merellä. Alus siirrettiin telakalle huoltoon, jonka jälkeiset koeajot aloitettiin 16. tammikuuta 2009.


title: USS Nimitz (CVN-68)

text: Alus taisteluosastoineen lähti 31. heinäkuuta San Diegosta läntiselle Tyynellemerelle. Paul O. Monger vastaanotti 24. elokuuta Yokosukassa aluksen päällikkyyden. Alus saapui 8. syyskuuta Singaporeen. Aluksen lentolaivue lähetti 18. syyskuuta ensimmäisen koneen osallistuakseen operaatio Enduring Freedomiin Afganistanissa. Hieman aiemmin lentotukialus oli vaihtanut tehtäviä kotiin lähtevän "USS Ronald Reaganin" kanssa. Alus vieraili 24. lokakuuta Khalifa Bin Salmanin satamassa Bahrainissa. Alus palasi operaatioalueelle 4. joulukuuta jatkaen maavoimia tukevia taistelulentoja.


title: USS Nimitz (CVN-68)

text: Yhdysvalloista saapunut lentotukialus "USS Dwight D. Eisenhower" vapautti "Nimitzin" operaatiosta. "Nimitz" saapui 31. tammikuuta 2010 Phuketiin neljän päivän laivastovierailulle. Alus saapui 7. helmikuuta Port Klangiin Malesiaan vieraillen Kuala Lumpurissa ja se saapui 17. helmikuuta Hong Kongiin. Kontra-amiraali Robert P. Girrier vastaanotti 16. helmikuuta Filippiinienmerellä lentotukialusosasto 11:n () komentajuuden "Nimitzin" kannella. Alus saapui 21. maaliskuuta Kitsap-Bremertonin laivastotukikohtaan ja edelleen 26. maaliskuuta San Diegoon.


title: USS Nimitz (CVN-68)

text: "Nimitz" siirsi 14.–15. syyskuuta yli 1200 tonnia taisteluvälineitä "USNS Wally Shirralle" osana ampumatarvikkeiden poistoa aluksen valmistautuessa telakalle siirtoon. Alus palasi San Diegoon 20. syyskuuta. Se lähti 6. joulukuuta Puget Soundin telakalle. Aluksen juuri saavuttua Kitsap-Bremertonin laivastotukikohtaan 9. joulukuuta se sai ilmoituksen kotisataman vaihtamisesta Everetiksi, jossa alus korvaisi huoltoon siirtyvän "USS Abraham Lincolnin". Alus siirrettiin 16. joulukuuta telakalle, jossa sen taistelu-, puolustus-, merenkulku- ja vedenpuhdistusjärjestelmä sekä monet muut järjestelmät uusittiin.


title: USS Nimitz (CVN-68)

text: Alus poistui 29. syyskuuta 2011 kuivatelakalta numero 6 ja se siirtyi Kitsap-Bremertonin laivastotukikohdan laituriin Delta. Alus lähti 5. maaliskuuta 2012 Bremertonista koeajoihin oltuaan 15 kuukautta modernisoitavana, minkä aikana sen uusimiseen oli käytetty 239 miljoonaa dollaria. "Nimitz" saapui 9. maaliskuuta uuteen kotisatamaansa Everettin laivastotukikohtaan Washingtonissa. Jeffrey S. Ruth vastaanotti aluksen päällikkyyden 29. maaliskuuta.


title: USS Nimitz (CVN-68)

text: Alus saapui 19. huhtikuuta San Diegoon, josta se lähti 7. toukokuuta neljäksi vuorokaudeksi kuormaamaan ampumatarvikkeita "USNS Rainierilta" sekä testaamaan lentolaivueiden 11 ja 14 lentäjiä. Alus palasi Everettiin 16. toukokuuta.


title: USS Nimitz (CVN-68)

text: Alus lähti 11. kesäkuuta osallistuakseen 29. kesäkuuta – 3. elokuuta järjestettyyn vuosittaiseen RIMPAC-harjoitukseen Havaijilla. Se pysähtyi San Diegossa, josta se lähti 15. kesäkuuta otettuaan kannelleen lentolaivue 11:n. Alus saapui 2. heinäkuuta Pearl Harboriin aloittaen neljän vuorokauden laivastovierailun ennen harjoitukseen liittymistään. Alus lähti harjoituksen päätyttyä 3. elokuuta Pearl Harborista ja se saapui 9. elokuuta San Diegoon. Alus palasi Everettiin 20. elokuuta vietettyään merellä 70 vuorokautta.


title: USS Nimitz (CVN-68)

text: Yhdysvaltain laivasto ilmoitti 21. marraskuuta siirtävänsä aluksen tammikuussa alkavaa komennusta läntisellä Tyynellämerellä ainakin kahdella kuukaudella. Syynä siirtoon oli tarve korjata aluksen jäähdytyspumpuissa havaittu vika. "Nimitz" lähti 30. maaliskuuta 2013 Everettistä läntiselle Tyynellemerelle ja Lähi-itään. Alus kiinnittyi 2. huhtikuuta NAS North Islandin laituriin ottaakseen aluseen lentolaivue 11:n. Alus osallistui tämän jälkeen Kalifornian rannikolla SUSTAINEX-harjoitukseen ennen lähtöään länteen.


title: USS Nimitz (CVN-68)

text: Alus saapui 11. toukokuuta Busanin laivastotukikohtaan kahdeksi päiväksi ennen osallistumistaan sotaharjoitukseen Korean laivaston kanssa. Alus ankkuroitui 28. toukokuuta Makhaminlahdelle Thaimaassa vieraillakseen Phuketissa. Lentolaivue 11 aloitti 13. kesäkuuta taistelulennot tukeakseen operaatio Enduring Freedomia Afghanistanissa. Alus saapui 5. heinäkuuta Jebel Aliin viettääkseen neljä päivää Dubaissa.


title: Mareth-linja

text: Mareth-linja oli ranskalaisten hieman ennen toista maailmansotaa Etelä-Tunisiaan Medeninen rantakaupungin ja Gabésin välille rakentama 35 kilometriä pitkä linnoitusketju, joka suojasi Tunisiaa Libyasta tulevilta italialaisten hyökkäyksiltä. Ranskan antauduttua Saksalle linnoitusketju joutui akselivaltojen valvontaan. Liittoutuneiden vallattua Libyan akselivaltojen joukot valmistelivat puolustuksensa Mareth-linjalle.


title: Mareth-linja

text: Tunisian keskiosien maastoa hallitsee Atlasvuoret etelä ja pohjoisosien ollessa pääosin tasaista. Eteläosien itärannikkoa seuraavat Matmâta-kukkulat, joiden länsipuolella on vaikea kulkuinen aavikko. Kukkulajonon ja meren välinen alue on ainoa helppokulkuinen etenemistie pohjoiseen. Matmâtan pohjoispäässä on pienempi itä-länsisuuntainen kukkulajono, mikä vaikeuttaa etenemistä. Kahden alueen välissä aivan Matmâtan pohjoispäässä on pieni väli niin sanottu Tebagan aukko.


title: Mareth-linja

text: Mareth-linja seuraa Wadi Zigzaouta alkaen mereltä aina 35 kilometrin matkan Matmâtalle saakka katkaisten rantatien. Wadi toimi luonnollisena puolustusasemana jyrkkine paikoin 21 metriä korkeine seinämineen. Linjaa pidettiin parhaana linnoitusketjuna Pohjois-Afrikassa. Ranskalaisten näkemyksen mukaan vuoristo oli suurelle joukolle läpipääsemätön eikä siten tarvinnut pelätä vakavaa sivustauhkaa maanpuolelta. Tämä osoittautui kuitenkin virhepäätelmäksi operaatio Supercharge II:n murtautuessa linjan läpi.


title: Mareth-linja

text: Liittoutuneiden saatua läpimurron El Alameinin taistelussa akselivaltojen joukot veäytyivät läpi Libyan pohjoisosien Tunisiaan. Brittiläisen 8. armeijan komentaja Bernard Montgomery pysähtyi Medenineen valmistautuen hyökkäämään Mareth-linjalle. Erwin Rommelin Afrikan armeijakunnan ja Italian joukkojen jäänteistä muodostettu Giovanni Messen komentama Italian 1. armeija hyökkäsi puolustukseen ryhmittyneitä brittijoukkoja vastaan operaatio Caprissa. Hyökkäyksen epäonnistuttua akselivaltojen joukot ryhmittyivät puolustukseen Mareth-linjalle odottamaan brittijoukkojen hyökkäystä.


title: Mareth-linja

text: 8. armeija aloitti hyökkäyksensä 19. maaliskuuta 1943, jolloin XXX armeijakunnan 50. jalkaväkidivisioona mursi linjan lähellä Zaratia, mutta Saksan 15. panssaridivisioona tuhosi 22. maaliskuuta vastahyökkäyksellä läpimurtautuneet joukot. Aiemmat Long Range Desert Groupin keräämät tiedustelutiedot vahvistivat linjan olevan kierrettävissä. Reitti mahdollisti joukkojen siirron vasemman kautta Tebaga Gapin länsipäähän ja rannikon alavalle alueelle Mareth-linjan selustaan.


title: Mareth-linja

text: Brittiläinen XXX armeijakunta sekä Uuden-Seelannin armeijakunta täydennettynä brittiläisen X armeijakunnan 1. panssaridivisioonalla hyökkäsivät Tebagan aukkoon, jonka joukot saavuttivat 27. maaliskuuta. Saman aikainen hyökkys Mareth-linjaa vastaan idästä teki puolustautumisen mahdottomaksi. Messen joukot kykenivät kuitenkin pakenemaan saartorenkaasta 1. panssaridivisioonan etenemisen pysähdyttyä El Hammaan. Akselivaltojen joukot ryhmittyivät puolustukseen 60 kilometriä pohjoisempana oleviin asemiin Akaritin linjalle.


title: Little Notes

text: Little Notes on Kwanin neljäs studioalbumi, joka julkaistiin 22. maaliskuuta 2006. Se nousi Suomen virallisen listan sijalle 9.


title: Ajmān (kaupunki)

text: Ajmān on Arabiemiirikuntien liittoon kuuluvan Ajmānin emiraatin pääkaupunki. Vuonna 2006 kaupungissa arvioitiin olevan noin 202 000 asukasta, eli yli 80% koko emiraatin väkiluvusta. Kaupunki jatkuu yhtenäisenä taajamana pitkin rannikkoa Dubaista Šardžain kautta Ajmāniin.


title: Ajmān (kaupunki)

text: Kaupungissa toimiva Ajmanin tekniikan ja luonnontieteiden yliopisto aloitti toimintansa opistotasolla 1988 ja varsinaisena yliopistona 1997.


title: Viestimuseo

text: Viestimuseo eli Valtakunnallinen viestimuseo oli Riihimäellä Viestirykmentin läheisyydessä sijainnut, vuonna 1960 perustettu ja 24. toukokuuta 1974 yleisölle avautunut sotatieteellinen erikoismuseo. Museon toiminta loppui erillismuseona vuoden 2012 lopussa.


title: Viestimuseo

text: Ajatus esineistön keräämisestä viestimuseota varten heräsi toisen maailmansodan jälkeen Viestiupseeriyhdistyksen piirissä. Juupajoen Lylyssä olevalla viestivarikolla alettiin kerätä hylättäväksi lähetettyjä esineitä viestimuseon kokoelmaa varten jo ennen kuin oli tehty päätös Suomen valtakunnallisen viestimuseon perusamisesta. Viestitarkastaja, kenraaliluutnantti Olavi Huhtala, teki päätöksen 1960 viestimuseon perustamisesta keväällä 1960. Lylystä viestivarikolta siirrettiin esineistöä samana vuonna Riihimäen varuskuntaan museolle. 1962 pääosa museoesineistä oli jo näytteillä peruskorjaamattomassa rakennuksessa Riihimäellä. Kun päätös muutaman kuukauden jälkeen peruskorjauksesta tuli, varastoitiin esineet toiseen rakennukseen peruskorjauksen ajaksi. Varastotilassa oli puutteita ja esineet siirrettiin kuusi kertaa lisää varastoista toiseen. Pisimpään esineet olivat rakennus 48:n ullakolla.


title: Viestimuseo

text: 1963 perustettiin viestikilta. Suomen valtakunnallisen viestimuseon esineistö oli Suomen puolustusvoimien omaisuutta vuoteen 1965, jolloin se luovutti ne viestikillan haltuun. Riihimäen kaupunki osoitti kiinnostusta museota kohtaan, mutta sillä ei ollut osoittaa museolle tiloja. Riihimäen kaupunki myönsi viestiupseeriyhdistykselle 1975 alkaen 3000 markan - 4000 markan avustusken viestimuseota varten. 1973 lopulla Riihimäen varuskunnan päällikkö, eversti J. Mäntynen, osoitti museolle tilat rakennus 64:n osasta. Rakennus oli toiminut varstotiloina ja se oli rakennettu 1913. Viestiupseeriyhdistyksen museotoiminkunta ryhtyi peruskorjaukseen yksityisin lahjoitusvaroin. Peruskorjaukseksi saatiin rakennustarvikkeita ja esityisesti varusmiehet tekivät paljon talkootyötä.


title: Viestimuseo

text: 24. toukokuuta 1974 tapahtuneissa yleisöavajaisissa viestimuseossa oli kolme kunnostettua näyttelyhuonetta. Muiden huoneisen kunnostusta jatkettiin. Vuoteen 1977 mennessä oli kunnostettu sadan neliömetrin laajuinen upseerikerhon juhlasali. Tuolloin jäljellä oli enää kolme kunnostamatonta huonetta. Kunnostustyöstä koordinoiva majuri Matti Juusti ja teknikkoluutnantti Olavi Havia.


title: Viestimuseo

text: Viestimuseon vanhimmat esineet olivat merkinantotorvet 1600-luvulta. Vanhimmat puhelinkeskukset olivat 1800-luvulta, mutta muutoin esineistö oli pääasiassa Suomen itsenäisyyden aikaista. Henkilöhistoriaan liittyviä erikoisuuksia olivat mm. Uhtuan suunnan viestimiesten kenralimajuri Aaro Pajarille lahjoittama vahvistimellinen puhelin sekä puhdetöinä koivunpahkaan tehty pöytäpuhelin. Sanomalaitteista esineistössä oli mm. Suomen sisällissodan aikainen Hughes-lennätin, jota kutsuttiin "punttijuusaksi". Eläimiin liittyvää viestitoimintaa esiteltiin esittelemällä yhdessä huoneessa kirjekyyhkytoiminta.


title: Viestimuseo

text: Viestimuseon näyttelyt siirtyivät osaksi vuoden 2013 alussa Hämeenlinnassa toimintansa aloittanutta Tykistö-, pioneeri- ja viestimuseota eli Museo Militariaa. Tämä yhteismuseo sijoittui aiemman Tykistömuseon tiloihin ja uuden sotatieteellisen museon museotoimintaa ohjaa Suomen tykistö-, pioneeri- ja viestimuseoyhdistys ry.


title: Viestimuseo

text: Museossa oli esillä sotilasviestitoimintaan liittyviä laitteita Oolannin sodan aikaisista saarille ketjussa sijoitettujen merkinantolaitteiden pienoismalleista toisen maailmansodan aikaisiin sähkötys- ja puheradioihin. Kansallisiin erikoisuuksiin kuuluivat muun muassa Suomessa valmistetut kaukopartioradiot. Esineistöön kuuluu myös 1990-luvulla Puolustusvoimien ylipäällikön eli tasavallan presidentin käytössä ollut satelliittiradio. Museossa on myös harvinainen Enigma-salakirjoituskone sekä neuvostoliittolaisten käyttämä radiosignaalilla räjäytettävä miina.


title: Viestimuseo

text: Riihimäen kaupunki tuki Viestimuseota kävijämäärän mukaan.


title: Viestimuseo

text: Aulassa oli oikealla seinällä kuvia Porvoojoesta ja sen alueella olleista vainovalkeista sekä pienoismalli Ahvenanmaan kautta Suomesta Ruotsiin kulkeneesta optisesta lennättimestä. Aulan vasemmalla seinällä on kokoelma erilaisia sotilaskivääreitä ja sotilaspistooleita, joita viestijoukoille annettiin jakovahvuuksissa. Esillä olivat muun muassa Arisaka, Sten ja Suomi-konepistooli.


title: Viestimuseo

text: Toisessa huonessa esiteltiin ensimmäisen maailmansodan aikaisia kenttäpuhelimia ja 1800-luvun lopun aikaisia lennätinlaitteita ja käsivälitteisiä nauhapuhelinkeskuksia, joita käytettiin myös Suomen sisällissodan aikana, mm. Siemensin laitteita.


title: Viestimuseo

text: Kolmannessa huoneessa oli näytillä viestijoukkojen luutnantin univormu, erilaisia viestijoukkojen toimintaan liittyviä varusteita ja auki kammattu kaapelinpää, jolla kuvattiin yksittäisten johtimien yhteen tinaamista. Huoneessa oli seinällä myös kirjekyyhkytoimintaan liittyviä asioita, mm. käsky kyyhkyjen ruokintaan liittyvistäå ohjeista, kyyhkyjen rehustusohje.


title: Viestimuseo

text: Esineistö esitteli viestijoukkojen kehitystä itsenäisessä Suomessa.


title: Viestimuseo

text: Viidennen osaston aihepiirinä oli talvi- ja jatkosodan aikainen viestintä. Esillä oli Suomen puolustusvoimien käyttämiä radioita. Erikoisuuksista mainittakoon muun muassa neuvostoliittolaisten sodassa käyttämä radiomiina, jonka laukeamisen estämiseksi soitettiin tauotta räjähdyksen laukaisutaajuudella Säkkijärven polkkaa. Enigma-salakirjoituskone oli näyttelyosaston harvinaisuuksia.


title: Viestimuseo

text: Esillä oli myös myös asekätkennän aikaisia, ulkokätköissä pahasti vaurioituneita radioita.


title: Viestimuseo

text: Näyttelyosaston teemana oli toista maailmansotaa seuranneen ajanjakson viestintä eli lähinnä 1950- ja 1960-luvut. Osastolla oli myös Suomen puolustusvoimien ensimmäinen Saksan liittotasavallasta hankitun kenttälinkin, alkujaan nimeltään suuntaradio FM 12/800:n, suomen puhekielessä radiolähettimensä osalta "Sakuna" ja kanavointilaitteena "Seijana" tunnettu laitteisto. Suuntaradiot olivat joitain puhelinkanavia välittämään kykeneviä korkeataajuuksia radioita, joilla pyrittiin pääasiassa korkeilta mäiltä muodostaamaan 20 kilometrin - 50 kilometrin pituisia yhteyksiä puhelinviestimiesten toimesta. Laite oli Siemensin ja Telefunkenin yhteisvalmistama. Sen kehitystyö oli aloitettu 1954 ja sarjavalmistus 1959. Kaksikymmentä FM 12/800 -järjestelmää otettiin käyttöön Suomen puolustusvoimissa 1960. FM 12/800 oli käytössä mm. Saksan liittotasavallassa, Ranskassa, Tanskassa ja Yhdistyneessä kuningaskunnassa. Järjestelmä poistettiin Suomen puolustusvoimien kalustosta 1990-luvun alussa pääasiassa vähälukuisen määränsä vuoksi.


title: Viestimuseo

text: Tämä oli vaihtuvien, teemaluonteisten näyttelyjen osasto.


title: Viestimuseo

text: Näyttelyosasto esitteli digitaaliajan viestintää.


title: Homunculus (alkemia)

text: Homunculus (suom. pikkumies) on pieni keinotekoinen eli tietyistä ainesosista valmistettu ihminen, joka ensimmäisen kerran esiintyy alkemisti Paracelsuksen teksteissä.


title: Homunculus (alkemia)

text: Paracelsus väitti, että hän oli luonut keinotekoisen ihmisolennon, jota hän nimitti homunculukseksi. Olento oli ollut vain 30 senttimetriä pitkä, ja työskenteli yleensä golemin kanssa. Paracelsuksen homunculus kääntyi kuitenkin isäntäänsä vastaan ja karkasi. Homunculus valmistettiin luista, spermasta, ihon palasista ja eläimen karvoista. Nämä haudattiin maahan ja ympäröitiin hevosen lannalla, jonka tarkoituksena oli pitää seos lämpimänä. Reseptin mukaan neljänkymmenen päivän päästä homunculus oli kehittynyt.


title: Homunculus (alkemia)

text: Carl Jung uskoi että ensimmäinen viittaus homunculukseen löytyi kreikkalaisen alkemisti Zosimoksen 300-luvulla kirjoittamista teksteistä. Zosimos mainitsee kohdanneensa useita homunculuksia, mutta hän ei kuitenkaan kerro itse luoneensa sellaista.


title: Homunculus (alkemia)

text: Homunculuksista on useita versioita. Eräs sellainen liittyy alruuna-kasviin, josta uskottiin voitavan valmistaa homunculus. Juuri tuli kiskoa maasta perjantaina ennen auringonnousua, pestä ja "ruokkia" maidolla ja hunajalla, jolloin siitä kehittyisi pieni ihminen, joka vartioisi ja puolustaisi omistajaansa.


title: Homunculus (alkemia)

text: Fullmetal Alchemist manga- ja animesarja.


title: Homunculus (alkemia)

text: The Witcher kirjasarja.


title: Love Beyond This World

text: Love Beyond This World on Kwanin kolmas studioalbumi, joka julkaistiin 5. marraskuuta 2004. Albumi myi kultaa, ja se sai Emma-gaalassa "Vuoden pop-albumi" -palkinnon vuonna 2004..


title: Al-Ain

text: Al-Ain tai Al-Ayn (, ’lähde’) on Arabiemiirikuntien liiton neljänneksi suurin kaupunki. Vuonna 2009 siellä arvioitiin olevan noin 374 000 asukasta. Se sijaitsee Abu Dhabin emiraatissa Omanin rajalla. Moottoritiet, jotka yhdistävät al-Ainin Abu Dhabiin ja Dubaihin ja nämä kaksi toisiinsa, muodostavat sivultaan noin 150-kilometrisen kolmion maan keskiosiin.


title: Al-Ain

text: Al-Ain sijaitsee Buraimin keitaalla, joka on ollut yhtäjaksoisesti asuttuna yli neljän tuhannen vuoden ajan. Se on emiraateissa suosittu kotimaanmatkailukohde pitkän historiansa ja miellyttävän ilmastonsa takia.


title: Al-Ain

text: Al-Ainin asukkaista suurin osa on siirtotyöläisiä Intiasta ja sen lähivaltioista. Emiraattien syntyperäisten asukkaiden osuus on muihin kaupunkeihin verrattuna suuri, länsimaisten siirtolaisten osuus taas pienempi kuin Dubaissa tai Abu Dhabissa. Arabiemiirikuntien liiton perustaja ja ensimmäinen presidentti Zayid ibn Sultan Al Nahyan syntyi siellä.


title: Al-Ain

text: Vuonna 2013 julkistettiin suunnitelmia joiden mukaan kaupungin väkiluku kasvaisi 21 prosenttia seuraavan viiden vuoden aikana massiivisten rakennusprojektien avulla. Uusista asukkaista kolmannes olisi emiraattilaisia.


title: Gunnar Gren

text: Gunnar Gren (31. lokakuuta 1920 – 10. marraskuuta 1991) oli ruotsalainen jalkapalloilija.


title: Gunnar Gren

text: Gren edusti urallaan seuratasolla kotimaassaan Gårdaa ja IFK Göteborgia sekä Italiassa AC Milania, Fiorentinaa ja Genoaa. Hän saavutti IFK Göteborgin riveissä Ruotsin mestaruuden ja AC Milanin riveissä Italian mestaruuden. Ruotsin maajoukkueessa Gren saavutti olympiakultaa vuoden 1948 kesäolympialaisissa ja MM-hopeaa vuoden 1958 MM-kotikisoissa. Hän pelasi kaikkiaan 57 maaottelua ja teki niissä 32 maalia vuosina 1940–1958.


title: Gunnar Gren

text: Gren muodosti kahden muun ruotsalaispelaajan, Gunnar Nordahlin ja Nils Liedholmin, kanssa maineikkaan Gre-No-Li-hyökkäyskolmikon. Kolmikko pelasi yhdessä sekä Ruotsin maajoukkueessa että AC Milanissa.


title: The Die Is Cast

text: The Die Is Cast on Kwanin toinen studioalbumi, joka julkaistiin 25. lokakuuta 2002.


title: The Die Is Cast

text: Albumi oli Suomessa vuoden 2002 neljänneksi myydyin albumi, jolloin sitä myytiin yli 61 000 kopiota, rikkoen platinalevyrajan. The Die Is Cast nousi julkaisuviikollaan Suomen virallisen listan sijalle 2, ja se pysyi listalla yhteensä 27 viikkoa.


title: Homunculus (täsmennyssivu)

text: Homunculus voi tarkoittaa:


title: Dynasty (Kwanin albumi)

text: Dynasty on Kwanin esikoisalbumi, joka julkaistiin 18. huhtikuuta 2001. Albumi ylsi parhaimmillaan Suomen virallisen listan sijalle 6, ja sitä on myyty yli 31 000 kappaletta, mikä oikeuttaa platinalevyyn.


title: Lennart Skoglund

text: Karl Lennart ”Nacka” Skoglund (24. joulukuuta 1929 Tukholma - 8. heinäkuuta 1975 Tukholma) oli ruotsalainen jalkapalloilija.


title: Lennart Skoglund

text: Skoglund edusti urallaan seuratasolla kotimaassaan IK Stjärnania, Hammarby IF:ää, AIK:ta ja Kärrtorps IK:ta sekä Italiassa Inter Milanoa, Sampdoriaa ja Palermoa. Hän saavutti Interin riveissä kaksi Italian mestaruutta. Ruotsin maajoukkueen riveissä Skoglund saavutti vuoden 1950 MM-kisoissa pronssia ja vuoden 1958 MM-kotikisoissa hopeaa.


title: Boeing X-45

text: Boeing X-45 on miehittämättömän taistelukoneen prototyyppi, jonka ensilento tehtiin vuonna 2002. Koneen kehitti Boeing Phantom Works ja konetta valmistaa Boeing Integrated Defense Systems. Kone ei ole sarjatuotannossa vielä vuonna 2010.


title: Boeing X-45

text: Koneen suunnittelun pohjana on aiempi Boeing Bird of Prey -projekti, jota toteutti Boeingiin 1990-luvulla fuusioitu McDonnell Douglas.


title: Boeing X-45

text: X-45-koneesta on kolme kehitysversiota: alkuperäinen X-45A, tätä suurempi versio X-45B ja B-versiosta kehitelty häiveversio X-45C. Kone muistuttaa ulkoasultaan hieman B-2 Spirit -pommikonetta, mutta on kooltaan pienempi.


title: Boeing X-45

text: X-45A-koneella on tehnyt koelentoja vuodesta 2002 lähtien kauko-ohjattuna kuin koneen autonomista ohjausjärjestelmää käyttäen.


title: Boeing X-45

text: Ensilento koneen C-versiolla piti tehdä 2006–2007. Boeing toivoo, että vuoteen 2010 mennessä heillä on ratkaisu X-45-koneiden ilmatankkaukseen, jolloin kone olisi toimintakykyinen pitkillä matkalla, joilla haittana on koneen matala lentonopeus, noin 900 km/h.


title: Boeing X-45

text: Yhdysvaltain ilmavoimat ilmoitti maaliskuussa 2006 hylkäävänsä X-45-projektin. Boeing jatkaa kuitenkin kehitystyötä toiveena saada konetyyppi myytyä Yhdysvaltain laivastolle.


title: Ruusulinna

text: Ruusulinna on tanssilava Nurmijärven kunnassa. Se on 2001 avattu yksityinen tanssin harrastajien tanssipaikka vanhan ja uuden Hämeenlinnantien välisellä teollisuusalueella. Lauantaina on naistenhaku tunnin ajan.


title: Ruusulinna

text: Ruusulinnan perustaja ja omistaja on "Jämsän Paroni" Esa Lehtinen.


title: 37 mm automaattinen ilmatorjuntatykki M/1939 61-K

text: 37-mm avtomatitšeskaja zenitnaja puška obraztša 1939 goda, lyhyemmin 61-K eli 37 millimetrin automaattinen ilmatorjuntatykki vuoden 1939 mallia, oli neuvostoliittolainen kevyt ilmatorjuntakanuuna. 37 Itk 39 on suomalainen tyyppimerkintä talvisodassa Neuvostoliitolta sotasaaliiksi saaduille 61-K-mallin ilmatorjuntakanuunoille.


text: Kanuuna perustui Boforsin 40 mm:n ilmatorjuntakanuunaan, saksalaiseen laskimeen ja neuvostoliittolaisten omaan suuntaajaan. Syy sille, miksi Neuvostoliitto ei valmistanut kanuunaa 40 mm x 311R -kranaateille oli siinä, että 37 mm:n Colt-Browning -kaliiperi tarjosi teoriassa suuremman tulinopeuden, jopa 160 laukausta minuutissa. Colt-Browning -kaliiperi perustui John M. Browningin ja Colt Companyn 1920-luvulla kehittämän yhdysvaltalaisen 37 mm:n ilmatorjuntakanuuna 37 mm M1A2:een, joka esiteltiin 1924 ja otettiin Yhdysvaltain armeijan käyttöön 1927.


text: Neuvostoliitto valmisti tämän tyypin ilmatorjuntakanuunoita noin 18 000 toisen maailmansodan aikana. Myös Kiina valmisti samaa tyyppiä suuria määriä.


text: Suomessa 37 Itk 39 on nähtävissä Ilmatorjuntamuseossa.


title: Kari Ketonen

text: Kari Mikael Ketonen (s. 16. elokuuta 1971 Espoo) on suomalainen näyttelijä ja käsikirjoittaja.


title: Kari Ketonen

text: Ketonen kirjoitti ylioppilaaksi 1991 ja valmistui teatterikorkeakoulusta vuonna 1997 teatteritaiteen maisteriksi. Sen jälkeen hän on kouluttautunut myös psykoterapeutiksi.


title: Kari Ketonen

text: Näyttelijänä Ketonen on tunnettu erityisesti rooleistaan elokuvassa "Pelikaanimies" sekä televisiosarjoissa "Ketonen & Myllyrinne" ja "Putous". Ketonen on voittanut parhaan miesnäyttelijän Venlan vuonna 2009 roolistaan televisiosarjassa "Suojelijat". "Ketonen & Myllyrinne" palkittiin vuonna 2009 puolestaan parhaan komediasarjan Venlalla. Pääroolistaan elokuvassa "Pelikaanimies" hän sai Jussi-palkintoehdokkuuden.


title: Kari Ketonen

text: Ketonen sai hieman kansainvälistä huomiota esiinnyttyään Venäjän presidettinä Vladimir Putinina sketsissä "Putouksen" 6. tuotantokaudella. Sketsi poiki hänelle roolin samaisena henkilönä myös tulevassa "" -elokuvassa.


title: 7,5 cm kanon PL vz. 37

text: 7,5 cm Kanón proti letadlům vz. 37 on tšekkoslovakialaisen Škodan valmistama 75 mm:n ilmatorjuntatykki. Suomi osti tällaisia tykkejä välirauhan aikana 20 kappaletta Saksasta. Suomessa tykkimalli tunnettiin nimellä 75 ItK 37 ja Saksassa 7,5 cm Flak M.37(t).


title: 7,5 cm kanon PL vz. 37

text: Artikkelissa käsiteltävän ilmatorjuntakanuunan historian voidaan katsoa ulottuvan ensimmäisen maailmansodan aikaan, jolloin tšekkiläisen insinöörin Emil Škodan perustama tehdas sai Itävalta-Unkarin hallitukselta ensimmäisen ilmatorjunta-asetta koskevan tilauksensa. Tuohon aikaan muuallakin päädyttiin kehittelemään ensimmäisiä ilmatorjunta-aseita lähinnä kenttätykkejä muuntelemalla, joten tehtaan suunnitteluosasto aloitti kevyen kenttäkanuunan muuntamisen ilmatorjuntaan sopivaksi. Ensimmäisen maailmansodan aikana tehdas valmisti seitsemän erilaista ilma-ammuntaan soveltuvaa tykkiä kenttätykkejä muuntelemalla.Raimo Vehviläinen etc. : "Itsenäisen Suomen ilmatorjuntatykit" s.140


title: 7,5 cm kanon PL vz. 37

text: Ensimmäisen maailmansodan jälkeen Škodan tehdas jatkoi ilmatorjuntaan soveltuvien aseiden kehittelyä muun muassa ranskalaisen Schneiderin tykkitehtaan rahoittamana. 1920-luvulla tehdas valmisti viisi erilaista ilma-ammuntaan soveltuvaa tykkimallia, joista osa oli edelleen ns. muunnostykkejä osan ollessa jo alusta alkaen ilmatorjunta-aseiksi suunniteltuja.


title: 7,5 cm kanon PL vz. 37

text: Vuonna 1932 Škodan tehdas valmisti ensimmäisen raskaan, alusta alkaen ilmatorjuntaan soveltuvan tykkinsä. Tätä tykkiä kehiteltiin käyttökokemusten perusteella siten, että vuonna 1937 valmistui parannettu versio aiemmasta tykistä. Kyseessä oli siis tämän artikkelin aiheena oleva ase. Kehitystyön pitkäaikaisuudesta ja laajuudesta johtuen nyt käsiteltävässä tykissä ei enää ollut ns. lastentauteja ja se osoittautui sangen toimintavarmaksi aseeksi.


title: 7,5 cm kanon PL vz. 37

text: Tykin teknisiä tietoja :


title: 7,5 cm kanon PL vz. 37

text: Tykissä on ristilavetti yhteenkäännettävillä sivuansaimilla, vaihdettava, kuparoitu sisusputki ja puoliautomaattinen putoava kiilalukko. Putkensuussa on myös suujarru, joka tykin valmistumisaikaan oli vielä melko harvinainen raskaissa it-tykeissä ja lisäksi hieman erikoisina ratkaisuina voi pitää tykin lavetin kartio-osan puuttumista; kehto oli kiinnittyi suoraan alalavettiin. Ajolaitteena toimi kaksi erillistä ilma-kumipyöräistä siirtolaitetta, jotka oli varustettu mekaanisella tai hydraulisella jarrujärjestelmällä. Ajolaitteet irrotettiin laitettaessa tykki tuliasemaan.


title: 7,5 cm kanon PL vz. 37

text: Suomeen tykkejä hankittiin Saksasta välirauhan aikana. Saksahan oli miehittänyt Tšekkoslovakian jo vuonna 1938 ja ottanut samalla haltuunsa tykkejä valmistaneen tehtaan. Suomen ja Saksan tekemä asekauppa solmittiin 10. tammikuuta 1941. Kaupan kohteena oli 20 kpl 75 ItK 37 Škoda-tykkejä, 56 000 laukausta kyseiseen aseeseen ja viisi saman valmistajan keskuslaskinta. Tykit saatiin Suomeen marraskuun lopulla samana vuonna ja niillä varustettiin viisi raskasta ilmatorjuntapatteria (a 4 tykkiä).


title: 7,5 cm kanon PL vz. 37

text: Škodan tykkien arvioitiin kuuluvan jatkosodan parhaimpiin ilmatorjuntatykkeihin muun muassa niiden varmatoimisuuden vuoksi. Varmatoimisuuden taustalla ollut ainakin osittain se, että tykit valmistanut tehdas oli jo ennen mainittua tykkimallia konstruoinut toistakymmentä raskasta ilmatorjuntatykkimallia. Suurimpana heikkoutena pidettiin keskuslaskimen (Keskuslaskin m/37 Škoda T 7) liian alhaista maalille asetettavaa maksiminopeutta (=140 m/s).


title: 7,5 cm kanon PL vz. 37

text: Kolmella tällaisella tykillä ammuttiin taistelukranaatein 19 kunnialaukausta marsalkka Mannerheimin hautajaisissa; laukaukset ammuttiin korkealle meren ylle Hietaniemen rannasta.


title: 7,5 cm kanon PL vz. 37

text: Tapaus on täysin ainutkertainen, koska yleensä kunnialaukaukset ammutaan merkkipanoksilla.


title: 7,5 cm kanon PL vz. 37

text: Kyseiset tykit ovat Tuusulassa Ilmatorjuntamuseossa.


title: M42 Duster

text: M42 40 mm Self-Propelled Anti-Aircraft Gun tai "”Duster”" on yhdysvaltalaisvalmisteinen kevyt ilmatorjuntapanssarivaunu.


title: M42 Duster

text: General Motorsin "Cadillac Motor Car Division" ja "ACF Industries" valmistivat M41 Walker Bulldogin alustalle rakennettua vaunua Yhdysvaltain armeijalle vuosien 1952–1959 välillä yhteensä noin 3 700 kappaletta.


title: M42 Duster

text: Vaikka "Duster" olikin ilmatorjuntapanssarivaunu, sitä käytettiin Vietnamin sodassa menestyksellisesti myös jalkaväkeä vastaan.


title: M42 Duster

text: M42A1 – varustettu tehokkaammalla AOSI-895-5-moottorilla.


title: M42 Duster

text: Suomessa Ilmatorjuntamuseossa on näytteillä Saksan Bundeswehrin käyttämä M42 Duster.


title: Elsa Rautee

text: Elsa Elina Rautee (7. helmikuuta 1897 Tottijärvi – 15. helmikuuta 1987 Nokia) oli suomalainen työläisrunoilija ja lauluntekijä, jonka tunnetuin teos on Espanjan sisällissodan aikaisista tunnelmista kertova laulu ”Veli, sisko” vuodelta 1936. Nokian sosialidemokraattisen nuorisoyhdistyksen kisälliryhmälle kirjoitetusta laulusta tuli kansanrintamakauden ehkä tunnetuin sodanvastainen julistus Suomessa.


title: Elsa Rautee

text: Rautee syntyi torppariperheeseen Tottijärvellä. Hänen perheensä häädettiin torpastaan vuoden 1907 Laukon kartanon torpparihäädöissä ja he asettuivat Nokialle vuonna 1911. Rautee työskenteli vuodesta 1914 Nokian kumitehtaalla ja liittyi vuonna 1916 paikalliseen sosialidemokraattiseen nuoriso-osastoon. Vuoden 1918 sisällissodan aikana hän oli lyhyesti punakaartin muonitustehtävissä. Vuodesta 1919 Rautee avusti nuorten käsin kirjoitettua seinälehteä. Hän liittyi Suomen Kommunistiseen Puolueeseen (SKP) vuonna 1921. Osallistuttuaan vuoden 1928 Nokian kumitehtaan suureen lakkoon hänet erotettiin tehtaalta ja hän joutui työnantajien mustalle listalle. Hän työskenteli sen jälkeen "Kansan Lehdessä" ja kuului vuosina 1929–1930 Nokian kunnanvaltuustoon sosialistien vaalijärjestön edustajana. Vuonna 1930 Rautee sai kolmen vuoden vankeustuomion poliittisesta toiminnasta. Hän jatkoi kirjoittamista vankilassa, ja esimerkiksi hänen runonsa ”Työn tyttäret” syntyi Hämeenlinnan vankilassa vesikoppirangaistuksen aikana vuonna 1933. Vapauduttuaan hän työskenteli Nokian työväentalon kahvilassa ja liittyi vuonna 1936 Suomen Sosialidemokraattiseen Puolueeseen (SDP).


title: Elsa Rautee

text: Tammikuussa 1941 SDP:n puoluetoimikunta erotti Rauteen puolueesta yhdessä monien muiden kanssa, koska tämä oli osallistunut Suomen-Neuvostoliiton rauhan ja ystävyyden seuran toimintaan. Hänet vangittiin jatkosodan aikana uudelleen vuonna 1942 ja tuomittiin puoleksitoista vuodeksi vankeuteen sodanvastaisen vappujulistuksen laatimisesta ja poliisia paenneen miehen avustamisesta. Tuomion kärsimisen jälkeen hän joutui olemaan vielä turvasäilövankeudessa sodan loppuun asti. Sodan jälkeen Rautee kuului SKP:n . Hän oli Suomen Naisten Demokraattisen Liiton (SNDL) Pohjois-Hämeen piirisihteerinä 1949–1951 ja Etelä-Saimaan piirisihteerinä 1951–1956. Hän oli uudelleen Nokian kauppalanvaltuustossa SKDL:n edustajana vuosina 1961–1964.


title: AC Cobra

text: AC Cobra on Carroll Shelbyn 1960-luvulla kehittämä urheiluauto. Se rakentuu AC Ace -mallin pohjalle ja siinä on Fordin V8-moottori. Cobria valmistettiin sekä kisa- että tavalliseen käyttöön yhteensä noin 1 000 kappaletta.


title: AC Cobra

text: Carroll Shelby halusi rakentaa oman urheiluauton. Hän oli päättänyt yhdistää eurooppalaisen auton ja V8-moottorin. Shelby halusi tehdä jotain rajumpaa kuin nopean, maantieajoon tarkoitetun auton. Englantilainen AC oli lopettamassa Ace-mallinsa valmistuksen, koska Bristol oli lopettamassa kuusisylinterisen moottorinsa tekemisen. Shelby lainasi yhden Acen ja huomasi, että se osui yksiin hänen ajatustensa kanssa. Alustarakenne oli vankka, konepellin alla oli tilaa V8-moottorille, ja edessä oli levyjarrut. Auton vanhahtava ulkonäkö oli vuodelta 1954, mutta vaihtoehtoja ei ollut.


title: AC Cobra

text: AC:llä oltiin kiinnostuneita, kunhan Shelby löytäisi autoon sopivan moottorin. Shelby kääntyi Fordin puoleen, koska oli kuullut, että Fordilla oli uusi 221-kuutiotuumainen (eli 3,5-litrainen) V8-moottori. Tuttujensa avulla Shelby onnistui lainaamaan tuollaisen moottorin kokeiltavakseen. Shelby kokeili mahtuisiko moottori paikalleen. Se mahtui, mutta sillä ei koskaan ajettu. Shelby soitti AC:lle ja kertoi löytäneensä sopivan moottorin. Kun Fordilla kuultiin, että AC oli kiinnostunut moottorista, sieltä lähetettiin kokeiltavaksi kokonaan uusi ja entistä tehokkaampi versio V8-moottorista. Se oli kasvanut 260-kuutiotuumaiseksi, eli noin 4-litraiseksi. Helmikuussa 1962 Shelby ajoi prototyyppiä Silverstonen radalla ja ihastui autoon. Muutamaa kuukautta myöhemmin lähetettiin ensimmäinen AC Cobra Los Angelesiin. Auto oli perusrakennettu Shelbyn toiveiden mukaiseksi. Shelby ja hänen ystävänsä Dean Moon asensivat autoon uuden moottorin ja vaihteiston. Auto kävi läpi raskaan testirupeaman. "Me yritimme tappaa sen, mutta se kesti. Sen on siis oltava todella hyvä auto", kertoi Caroll Shelby jälkeenpäin. Shelby sai puhuttua Fordin rahoittamaan sadan auton valmistuksen.


title: AC Cobra

text: Shelby halusi autolleen julkisuutta, joten hän tarjosi sitä autotoimittajien koeajettavaksi. Pulmana oli vain se, että hänellä oli yksi ainoa auto. Sen koeajaminen monessa lehdessä ei olisi näyttänyt hyvältä, joten hän maalautti sen aina koeajojen välissä. Cobra ylitti julkaisukynnyksen, ja toimittajat olivat ihastuneita siihen. Auto kiihtyi nollasta sataan 4,2 sekunnissa ja saavutti noin 240 km/h huippunopeuden. Ensimmäiset 70 autoa (ilman moottoria ja vaihteistoa) saapuivat lopulta Englannista Los Angelesiin hyvin huonokuntoisina. Ne olivat laivakuljetuksen aikana saaneet kolhuja ja naarmuja. Caroll Shelby oli aikonut asentaa niihin vain moottorit ja vaihteistot, mutta nyt hän tarvitsi korinkorjaajia ja maalareita saadakseen autot myyntikuntoon. Senkin jälkeen Cobran ongelmia olivat moottorin ylikuumeneminen ja huonosti toimiva englantilainen Lucasin sähköjärjestelmä.


title: AC Cobra

text: Eräänä päivänä Ford tarjosi 260-kuutiotuumaisen moottorin tilalle 289-kuutiotuumaista moottoria. Tuo Cobra-malli sai nimen 289. Sen 4,7-litrainen moottori tuotti 271 hevosvoimaa 5800 r/min käyntinopeudella. Nokka-akselin vaihtamalla ja imukanavia muokkaamalla moottorista sai helposti 300-hevosvoimaisen. Moottorissa oli yhä jäähdytysongelmia. Kun Fordilta ei löytynyt ratkaisua, Shelby osti Chevrolet-jälleenmyyjältä jäähdyttimen, mittasi sen ja pyysi McCord Radiator Companya suunnittelemaan mittojen mukaisen uuden, tehokkaan jäähdyttimen. Ford taas löysi ratkaisut sähköpuolen ongelmiin.


title: AC Cobra

text: Sarjatuotanto oli asia sinänsä, mutta Shelby itse oli kiinnostunut kilpailumenestyksestä. Yhdysvalloissa Cobra oli pian pinnalla, mutta Shelbyn tähtäin oli korkeammalla. Shelby halusi lyödä Ferrarin. Cobra-kuljettajiin kuuluivat muun muassa Dan Gurney ja formulamestari Phil Hill. Cobra joutui antamaan muille tasoitusta korin huonon ilmanvastuksen takia. Pian sitä alettiinkin kutsua "lentäväksi tiiliskiveksi". Niinpä Caroll Shelby ja Pete Brock alkoivat työstämään autosta sujuvampaa coupé-muunnosta. Se osoittautui onnistuneeksi. Cobra pääsi haastamaan Ferrarin kunnolla. Kauden lopussa Ferrari oli kuitenkin GT-autojen MM-merkkimestari. Ero Cobraan oli vain 6,3 sekuntia.


title: AC Cobra

text: Shelby halusi tehokkaamman moottorin kompensoiman huonoa aerodynamiikkaa. Hän iski silmänsä Fordin 7-litraiseen (427-kuutiotuumaiseen) moottoriin, joka vakioversiona kehitti 400 hevosvoimaa. Viritettynä se tuotti 600-700 hevosvoimaa. Alusta ei kuitenkaan kestäisi noin tehokasta moottoria. Fordin insinöörien avustuksella kehitettiin uusi kestävä alusta, joka oli yli kolme kertaa vahvempi kuin 289:n alusta. Uuden mallin nimeksi tuli 427. Lokasuojan levikkeet ja leveämmät renkaat tekivät siitä edeltävää mallia aggressiivisemman näköisen. Mallista oli useita muunnoksia; perusversio oli 425 hevosvoimainen. Kilpakunnossa siinä oli 485 hevosvoimaa, mutta viritysvaraa oli vielä runsaasti. Viimeinen 427 valmistui joulukuussa 1966. Silloin niitä oli valmistettu 356 kappaletta. Mallia 289 valmistettiin 560 kappaletta.


title: AC Cobra

text:
Caroll Shelby sai lopulta maailmanmestaruutensa vuonna 1965, kun hänen autonsa voitti Daytonan, Sebringin, Monzan, Nürburgringin ja Reimsin kilpailut. Lentävä tiiliskivi oli lopulta voittanut Ferrarin. Vuonna 1967 AC Cobran valmistus lopetettiin.
Cobrasta on tehty useita replikoita, mutta ainoa AC:n, Fordin ja Shelbyn hyväksymä replika-valmistaja on englantilainen Autocraft.


title: Macintosh LC (tietokonemallisto)

text: Macintosh LC on joukko Apple Computerin suunnittelemia Macintosh-tietokoneita, joita julkaistiin 90-luvun alkupuolella. LC (, edullinen ja värillinen) -sarjan tietokoneet suunnattiin kuluttaja- ja koulutusmarkkinoille ja ne olivat ensimmäisiä edullisia, värinäytöllä varustettuja Macintosheja. Ensimmäinen Macintosh LC-sarjan tietokone oli nimeltään Macintosh LC.


title: Macintosh LC (tietokonemallisto)

text: Macintoshit olivat tavallisesti olleet verraten kalliita tietokoneita. Erityisesti värinäytölliset Macintoshit alkaen vuoden 1987 Macintosh II:sta olivat kalliita laitteita, jotka tuottivat Applelle hyvää katetta. Macintosh LC suunniteltiin lähtökohtaisesti edulliseksi tietokoneeksi, jonka vuoksi laitteen ominaisuuksissa jouduttiin tekemään kompromisseja. Suorituskyky ei ollut ajan huippuluokkaa ja lisäominaisuuksia karsittiin. LC:ta varten suunniteltiin pieni, matala kotelo, jota kutsuttiin nimellä "pizza box", pizzalaatikko. Vuoden 1990 Macintosh LC oli suorituskyvyltään vain 75% vuoden 1987 Macintosh II:n suorituskyvystä, vaikka molemmat laitteet käyttivät samaa, 16 MHz:n 68020-suoritinta .


title: Macintosh LC (tietokonemallisto)

text: Macintosh LC:t sisälsivät Processor Direct Slot-laajennuspaikan, joka mahdollisti koneen yksinkertaisen päivittämisen erilaisilla oheislaitteilla tai korvaavilla komponenteilla. Ensimmäinen LC myi hyvin ja vuonna 1992 julkaistu Macintosh LC II, edullisempi versio LC:stä virtuaalimuistilla myi entistä paremmin. Myöhemmin LC-malleja julkaistiin lisää, joista useita myytiin koululaitoksille LC-nimellä ja kuluttajille Performa-nimellä. Applen siirryttyä PowerPC-suorittimiin LC (ja Performa) -malleja myytiin nimellä Power Macintosh xxxx LC (Performa xxxx). LC-malleja tuotettiin iMacin julkaisuun saakka vuoteen 1998.


title: Macintosh LC (tietokonemallisto)

text: Vuosina 1993-1996 Apple valmisti Compact Macintosh -malliseen, CRT-näytön sisältävään koteloon rakennettuja Macintosheja. Ensimmäinen 14" monitorilla varustetuista malleista oli Macintosh LC 520. Sarjasta kehitettiin myös Macintosh TV, joka oli Applen ensimmäinen yritys yhdistää kotitietokone ja televisio.


title: Macintosh LC (tietokonemallisto)

text: Jatkona LC 500 -sarjan malleille Apple julkaisi joukon vastaavia, PowerPC-suorittimella varustettuja tietokoneita.


title: Macintosh LC

text: Macintosh LC on Apple Computerin 15. lokakuuta 1990 julkaisema tietokone, joka oli ensimmäinen edullisen LC-sarjan malli. Laite suunniteltiin edulliseksi ja sen ominaisuuksissa tehtiin kompromisseja halvemman hinnan mahdollistamiseksi. LC:tä myytiin ensimmäisen vuoden aikana 500 000 kappaletta ja projekti synnytti kokonaisen edullisten tietokoneiden sarjan. LC:n tuotanto lakkautettiin 23. maaliskuuta 1992 Macintosh LC II:n tullessa markkinoille.


title: Macintosh LC

text: Macintosh LC käytti ikääntyneitä ratkaisuja. Koneessa ei ollut NuBus-väylää ja se käytti vanhempaa Motorola 68020 -suoritinta. Kevyempi näytönohjain mahdollisti 8-bittisen RGB-näytön vain 584x384 pikselin resoluutiolla. Monet kolmannen osapuolen Macintosh-sovellukset vaativat kuitenkin resoluutioksi vähintään 640x480. Emolevyn 16-bittinen väylä hidasti komponenttien viestintää ja kokonaisvaltainen suorituskyky jäi vaatimattomaksi.


title: Macintosh LC

text: Edullisen hinnan lisäksi LC:n etuna oli päivitysmahdollisuus Processor Direct Slot -liitännän avulla. Myös näytönohjaimen muistin saattoi päivittää, jolloin 640x480 resoluutio saavutettiin.


title: Macintosh LC II

text: Macintosh LC II on Apple Computerin 23. maaliskuuta 1992 julkaisema, Macintosh LC -sarjan toinen tietokone. Macintosh LC II oli päivitys edelliseen Macintosh LC -malliin, joka oli edullisen LC-sarjan ensimmäinen tietokone. LC II erosi edeltäjästään vain suorittimen version ja keskusmuistin määrän puolesta, mutta oli lähes puolta edullisempi maksaen 1400 dollaria. Macintosh LC II:n tuotanto lakkautettiin 15. maaliskuuta 1993. Laitetta myytiin myös nimillä Performa 400, 405, 410 ja 430.


title: Tiedekeskus

text: Tiedekeskus on näyttelykeskus, jossa esitellään tiedettä, teknologiaa ja tutkimusta suurelle yleisölle. Tiedettä on tarkoitus tarjota kaikille ihmisille iästä tai taustasta riippumatta.


title: Tiedekeskus

text: Päätoimintona ovat vuorovaikutteiset näyttelyt, joita täydentävät usein superelokuvat, tiede-esitykset ja ohjelmatapahtumat. Pääasiallisesti tiedekeskuksissa ei siis kuitenkaan tehdä tiedettä.


title: Tiedekeskus

text: Monet tiedekeskukset kuuluvat johonkin järjestöön.


title: Tiedekeskus

text: Vuonna 1973 perustettiin Association of Science-Technology Centers. Järjestöllä on yli 540 jäsentä 40 maasta. Jäsenistä kaikki eivät kuitenkaan ole varsinaisia tiedekeskuksia, vaan mukana on myös esimerkiksi kasvitieteellisiä puutarhoja, planetaarioita, museoita ja eläintarhoja.


title: Tiedekeskus

text: Vastaava järjestö pelkästään eurooppalaisille on Ecsite eli European Network of Science Centres and Museums.


title: Tiedekeskus

text: Suomen tiedekeskukset ovat Heureka (Vantaa), Pilke (Rovaniemi) ja Tietomaa (Oulu). Maailmalla tiedekeskuksia ovat esimerkiksi


title: Kääpiöbanaani

text: Kääpiöbanaani ("Musa acuminata") on banaanien ("Musa") sukuun kuuluva kasvi.


title: Kääpiöbanaani

text: Kääpiöbanaani on suureksi kasvava indonesialainen kasvi, jota käytetään Suomessa huonekasvina. Se kasvaa nopeasti ja saattaa tulla parin metrin pituiseksi. Lehdet ovat kookkaat, jopa metrin mittaiset ja raikkaanvihreät. Kääpiöbanaani vaatii paljon tilaa. Kasvi ei kuki eikä tee hedelmiä normaalissa huoneenlämmössä, mutta saattaa tuottaa satoa kasvihuoneessa. Yleensä yksi selkeä pääverso, johon ruodilliset lehdet kiinnittyvät kierteisesti. Sivuversoja kasvaa tyvestä.


title: Kääpiöbanaani

text:
Kääpiöbanaani vaatii runsaasti valoa, mutta ei kestä suoraa auringon paahdetta. Multa kastellaan kunnolla ja annetaan sitten kuivahtaa ennen seuraavaa kastelukertaa. Kärsii kuivassa huoneilmassa, vaatii kosteutusta esimerkiksi suihkuttamalla tai ryhmittämällä kasveja niin, että saadaan aikaiseksi pienilmasto. Kääpiöbanaania ei kannata leikata, sillä se ei haaraudu leikattaessa.
Mahdolliset tyvivesat voi irrottaa puolimetrisinä, jos haluaa lisätä kasvia.


title: Banaanikasvit

text: Banaanikasvit (Musaceae) on heimo yksisirkkaisiin (Monocotyledoneae) kuuluvassa "Zingiberales"-lahkossa (inkiväärimäiset). Lajeja kasvaa luonnonvaraisena trooppisessa Afrikassa ja Aasiassa. Heimo jaetaan kahteen tai kolmeen sukuun:


title: Banaanikasvit

text: Banaanikasvit ovat kookkaita, usein jättiläismäisiä, maitiaisnesteellisiä ruohoja, joilla lehtituppien muodostama valevarsi. Banaanien suvun lajit ovat juurakollisia, vesovia ja monivuotisia, muutamat "Ensete"-lajit taas haarattomia. Lehdet suuret ja soikeat, lavassa paksu keskisuoni, sivusuonet kulkevat samansuuntaisesti lehtilavan laitaan. Kukinto kehittyy valerungon latvaan lehtiruusukkeen keskelle ja on suojuslehden suojaama. Kukat tavallisesti yksineuvoisia; hedekukat kukinnon kärkiosassa, emikukat tyvellä; epäsymmetrisiä; niissä kaksi kehälehtikiehkuraa, kummassakin yksisirkkaisille tyypillisesti kolme lehteä, jotka terämäisiä. Hedekukassa viisi hedettä ja pieni joutohede (staminodi); emikukassa kehänalainen sikiäin, siinä kolme lokeroa, kussakin useita siemenaiheita. Tahmea siitepöly kulkeutuu kukasta toiseen useimmiten lepakoiden välityksellä. Hedelmä on mehevä, marjamainen, ja siinä runsaasti kovia siemeniä (paitsi jalostetuissa banaaneissa, joita lisätään kasvullisesti). Yhdestä kukinnosta kehittyy tiivis hedelmäkimppu.


title: Banaanikasvit

text: Banaanikasvit ovat merkittäviä sekä ravinto- että kuitukasveina. Viljelty banaani on syntynyt Kaakkois-Aasiassa lajien "Musa acuminata" ja "M. balbisiana" risteytymänä. Manilahamppukuitua (lajista "M. textilis") käytetään lähinnä köysien punontaan. Etiopianbanaania ("Ensete ventricosa") viljellään sekä ravinto- että kuitukasvina. Sen hedelmiä ei kuitenkaan käytetä ravinnoksi, vaan varren ydin ja nuoret versot keitettyinä. Banaanikasveja on saatavana myös huonekasvikäyttöön.


title: Suomen pienkustantajat

text: Suomen Pienkustantajat ry. on suomalaisten pien- ja erikoiskustantajien etujärjestö, johon kuuluu 42 kustantajaa. Yhdistys toimii pienkustantajien yhteistyöfoorumina. Se pyrkii edistämään suomalaisen kauno- ja tietokirjallisuuden kustannustoimintaa ja tekemään tunnetuiksi jäsenyhdistysten kustantamia teoksia.


title: Suomen pienkustantajat

text: Suomen Pienkustantajat ry jakaa vuosittain "Sampo"-kirjallisuuspalkinnon.